دێگەڵە و گەشەپێدانی مرۆیی\nMonday, 10.07.2019, 21:20\nلە ساڵی ١٩٣٩ دا ئاگری جەنگی جیهانی دووەم کڵپە دەکات و وەک گڕکانێک بە هەموو ئەوروپادا بڵاودەبێتەوە . لە ساڵی ١٩٤٥ دا ئەو جەنگە وێرانکەرە کۆتایی دێت ، لە ئەنجامیشدا وڵاتی دوڕاوی ئەڵەمانیا یەکییەتی خاکەکەی لە دەستدەدات و لەسەر هەمان خاک دوو دەوڵەت بە ناوەکانی ئەڵەمانیای ڕۆژهەڵات و ڕۆژئاواوە دادەمەزرێن و دیوارێکیش لەیەکیان جیادەکاتەوە ، لە ساڵی ١٩٩٠ دا ئەڵەمانیا یەکدەگرێتەوە و سیاسییە زیرەک و نیشتمان پەروەرەکانیشیان ، بە پلانی ورد و ژیرانە و پشتبەستن بە هێز و بازووی ڕۆڵەکانیان ، هەر زوو دەوری کارای خۆیان دەگێڕن و توانیویانە ئەڵەمانیا بکەنەوە بە یەکێک لە وڵاتە پێشکەوتووەکانی دنیا ، دیوار و سنورە دەستکردەکەشی بکەن بە بەشێک لە مێژووی ڕابوردوو .\nلە ساڵی ١٨٨٥ دا فەرەنسا وڵاتی ڤێتنام داگیردەکات ، لە ساڵی ١٩٤١ دا بزوتنەوەی ڕزگاری خوازی ڤێتنام وڵاتی خۆیان ئازاد دەکەن ، پاشان لە ساڵی ١٩٥٤ دا فەرەنسا خاکی ئەو وڵاتە دابەشدەکات بۆ ڤێتنامی باکور و باشور . ئەمەریکا بۆ شکستهێنان بە باکور دەستێوەردان دەکات و بە هەموو هێز و توانایەکی خۆیەوە پشتگیری لە باشور دەکات و جەنگێکی خوێناوی لە دژی باکۆر سەرهەڵدەدات . لە ساڵی ١٩٧٣ دا جەنگاوەرانی ڤێتنامی باکور لووتی هێزەکانی ئەمەریکا زۆر خراپ دەشکینن و وڵاتی خۆیان ئازاد دەکەن ، سەرکردەکانی هەردوو لاشیان هەر زوو سنورە دەستکردەکە دەسڕنەوە و ناوێکیش نامێنێت بە ناوی باکور و باشورەوە .\nلە ساڵی ١٩٦٤ دا بزوتنەوەی ڕزگاری خوازی کوردستان ، لە لایەن کورد خۆیەوە بەسەر دوو باڵی ( جەلالی و مەلایی ) دا دابەشدەبێت ، لە ئاکامدا هەزاران قوربانی و ماڵوێرانی لێدەکەوێتەوە . لە ( ٢٦ / ٢ / ١٩٩١ ) دا سوپای ئەمەریکا هێزی سەربازی عیراق لە کوێت تێکدەشکێنێت و کوردیش سود لەو بارە لەبارە وەردەگرێت و لە بەشێکی زۆری وڵاتەکەی خۆیدا سوپای بەعس ڕادەماڵێت . بێگومان ئەو فرسەتە مێژووییە ، ڕێک ساتە وەختی لێبوردن و یەکگرتنی هەموو لایەنە سیاسییەکان بوو ، تا بە عەقڵ و دڵێکی پاکەوە نەخشەی وڵاتێکی سەربەخۆیان دارشتایە ، چونکە جگە لە لاوازبوونی ڕژێمی بەعس ، هەست و سۆزی دنیاشمان لەگەڵدا بوو ، کەچی بە پێچەوانەی هەموو میللەتانی دنیاوە ، درێژە بەو ناکۆکییانە دەدەن و ئەمڕۆش ٥٥ ساڵی تەواوە ، ئەو ناکۆکییانە وەک ژەهری مار لە ناو هەناویاندا پەپکەی خواردووە ، نە ئەنفال و هەڵەبجە ، نە قوربانییە زۆرەکانی میللەتە کڵۆڵەکەمان ، نەیانتوانیوە ئەو ژەهرە ڕەش و ناشیرینە لە ناخیاندا ڕاماڵێ ، بە دەستی خۆشیان سنوری دێگەڵەیان کردووە بە هێمای دووبەرەکیی و ڕادەی دواکەوتوویی عەقڵی سیاسییان ، ئەوەی جێگای داخیشە بی باکن لەوەی ، کە داگیرکەران زیاتر لەوان ، پەرۆشی تۆخکردنەوەی ئەو سنورەن . جا ئێستا پرسیار ئەوەیە بۆچی میللەتانی ئازادی خوازی دنیا ، توانیویانە بە زووی چارەسەری جێگا مەقەستی دوژمنەکانیان بکەن و بەرژەوەندی وڵات و دواڕۆژی نەوەکانیان بخەنە سەروو بەرژەوەندییە تایبەتییەکانیانەوە ، ئەی بۆ ٥٥ ساڵە کورد نەیتوانیوە جێگا مەقەستی دەستی خۆی تیماربکات ؟ . لە وەڵامدا دەڵێین : هەموو خەون و خولیا و سەودایەکی سەرکردەکانی کورد ، تەنها کۆکردنەوەی سامان و قۆرخکردنی دەسەڵاتە و نایانەوێت سود لە تاقیکردنەوەکانی دنیا دەرەوە وەربگن . چونکە چاکدەزانن ئەو تاقیکردنەوانە لە سایەی ئازادی و دەستاودەستکردنی دەسەڵاتدا سەردەکەوێت ، ئاکامەکەشی کۆتایی هێنانە بە دەسەڵاتی بنەماڵە و حیزبی گەندەڵی پاوانخوازی مشەخۆر . ئاخر وڵاتانی وەک ئەڵەمانیا و ڤێتنام دوای ملیونەها قوربانی بە عەقڵ کاریانکردووە ، مرۆڤیان بە بەردی بناغەی پێشکەوتن و سەرلەنوێ بوژاندنەوەی کۆمەڵگاکەیان داناوە ، هەر بۆیە یەکەم هەنگاوی دوای جەنگ ، کە بیریان لێکردۆتەوە ، بیرۆکەی ( گەشەپێدانی مرۆیی ) بووە ، کە پڕۆژەی ئاوەدانکردنەوە و بوژاندنەوەی ئابوری داتەپیوی بە دوای خۆیدا هێناوە و ئازادی و ژیانێکی سەربەرزانەی وای بۆ هاوڵاتییان دابینکردووە ، نیشتمانیان بە نیشتمانی خۆیان زانیوە ، هەر بۆیە بە هەموو هێز و توانایانەوە خزمەتیانکردووە .. جا ئیستا بابزانین مەبەست لە بیرۆکەی گەشەپێدانی مرۆیی چییە ؟ .. بە شێوەیەکی گشتی ، گەشەپیدانی مرۆیی بریتییە لە : ( سەرلەنوێ دروستکردنەوەی تاکەکانی کۆمەڵگا ، لە لایەن دامەزراوەکانی حکومەت و ڕێکخراوەکان و کەسانی شارەزاوە ) . ئامانجەکانیشی بریتیین لەم خاڵانەی لای خوارەوە :\n١ - قۆرخ نەکردنی دەسەڵات و دابینکردنی ئازادییەکانی سیاسی و ئابوری ، چونکە لە هەر شوێنیکدا ئازادی هەبوو ، خۆشەویستی و دڵسۆزی بۆ نیشتمانیش هەیە .\n٢ – ڕەخساندنی هەلی خوێندن بۆ هەموو ئەندامانی کۆمەڵگا و کەمکردنەوەی ڕێژەی نەخوێندەواری .\n٣ – کەمکردنەوەی ڕێژەی بێکاری و دابینکردنی هەلی کار بۆ هاوڵاتییان ، چ لە ناو شارەکاندا ، چ لە ناو شارۆچکە و گوندەکاندا .\n٤ – پەرەپێدانی کەرتی تەندروستی ، بە جۆرێک ئەو کەرتە بۆ هەمووان بێت و ڕێژەی مردن دابەزێنێت و ژیانیش درێژتربکاتەوە .\n٦ – هەوڵدان بۆ دروستکردنی شوێنی نیشتەجێبوون بۆ ئەو کەسانەی داهاتی مانگانەیان کەمە .\n٧ - نەهێشتنی هەژاری و کەمکردنەوەی ڕێژەی برسییەتی .\n٧ – کارکردن بۆ بەرزکردنەوەی ڕێژەی داهاتی هاوڵاتییان و باشکردنی ئاستی ژیان و گوزەرانییان .\n٨ – دانانی کەسی شیاو لە شوێنی شیاودا .\n٩ – ڕێزگرتن لە کەسایەتی هەموو هاوڵاتییەک .\n١٠ - ڕێزگرتن لە هەموو پیشەیەک بێ جیاوازی .\n١١ – پەرەپێدانی شێوازەکانی کارگیڕیی و بەرزکردنەوەی ئاستی هونەری و پشتبەستن بە پلانی کورت و درێژ خایان .\nئەوەی شایانی باسیشە لە هەندێک وڵات و کۆمەڵگادا ، کیشەی گەورە و گران ڕووبەڕووی پڕۆسەی گەشەپیدانی مرۆیی دەبێتەوە ، کە گرنترینییان بریتیین لەم خاڵانەی لای خوارەوە :\n١ - کێشەی سیاسی : کاریگەرترین کیشە و گرفتی بەردەمی گەشەپێدانی ئابوورییە ، کە لە ئەنجامدا برسییەتی و پشێوی و ئابلۆقە و جەنگی جۆراوجۆری لێدەکەوێتەوە . بەگشتی ئەم حاڵەتەش لەو وڵاتانەدا ڕوو دەدات ، کە دەسەڵاتی تێدا قۆرخ کراوە و بەرژەوەندی تایبەت خراوەتە سەروو بەرژەوەندی گەل و نیشتمانەوە .\n٢ - کێشەی ئابوری : بریتییە لە داتەپینی باری ئابوری ، کە بەهۆی تێکچوونی دۆخی سیاسییەوە ڕوودەدات ، ڕاستەوخۆش کاریگەری زۆر خراپ لەسەر ژێر خانی ئابوری دەوڵەت و کۆمەڵگا دروستدەکات .\n٣ - کێشەی تەندروستی : بریتییە لە کۆمەڵێک کێشە ، کە ڕاستەوخۆ کاردانەوەی خراپ لەسەر ژیانی هاوڵاتیان دروستدەکات ، وەک برسییەتی و بەد خۆراکی ، کە بەهۆی هەژاری و ئافات و پەتا و دەردەوە سەرهەڵدەدەن .\n٤ - کێشەی پەروەردە : گرنگی نەدان بە پەروەردە و نە بوونی بەرنامەی تۆکمە و سەرکەوتووانەی بواری خوێندن ، بە شێوەیەکی بەردەوام لە وڵاتدا .\n٥ – کێشەکانی کایەی ڕۆشنبیری و کۆمەڵایەتی : بریتییە لە کۆمەڵێک کێشەی زۆروزەوەند ، کە لە ئەنجامی خاڵەکانی سەرەوەدا سەرهەڵدەدەن ، لە ئاکامیشدا کۆمەڵگایەکی نەخوێندەوار و دواکەوتووی پڕ لە خۆفرۆش و نۆکەر و توندڕەوی لێدەکەوێتەوە ، کە جگە لە نەهامەتی و نەگبەتی هیچی تریان لیێ سەوز نابێ .\nسەرچاوەکان : ١ – مفهوم التنمیە البشریە ... مجد فرارجە ٢ – سایتی ویکبیدیا ، دەربارەی ئەڵەمانیا و ڤێتنام .\n٣ / ١٠ / ٢٠١٩\nئەو مێژووەی خۆی دووبارە دەکاتەوە\n(دەنگدراوە: 9 . زۆرباشە: 3.5/5)


כורדיפדיה - ئەنجوومەنی ئاسایشی هەرێمی کوردستان لەبارەی خۆپیشاندانەکان هۆشداری دەدات\n📝 ئەنجوومەنی ئاسایشی هەرێمی کوردستان لەبارەی خۆپیشاندانەکان هۆشداری دەدات | קבוצה: מסמכי מפלגות כורדיות | שפת מאמרים: 🏳 کوردیی ناوەڕاست\nئەنجوومەنی ئاسایشی هەرێمی کوردستان لەبارەی خۆپیشاندانەکان هۆشداری دەدات\nبەداخەوە لەم چەند رۆژانەی رابردوودا گرژی و ئاڵۆزی لە چەند ناوچەیەکی سنووری سلێمانی و گەرمیان و هەڵەبجە روویدا کە زیانی گیانی و ماددی لێکەوتەوە. خۆپیشاندانی شارستانی و ئاشتیانە مافی هاوڵاتیانە، بەڵام ئەوەی دەبینرێ دەرچوونە لە چەمکی خۆپێشاندان، بۆیە داوا لە هاوڵاتیانی خۆشەویست دەکەین رێگە نەدەن داوا ڕەواکانیان ئاوێتەی ئەجندای سیاسیی گوماناوی ناوخۆیی و ناوچەیی ببن.\nلە سۆنگەی پەرۆشیمان بۆ ئاسایشی نیشتیمانیی هەرێم، داوای وریایی و چاوکراوەیی زیاتری هاوڵاتیان دەکەین. پێویستە گەلەکەمان بە یەکهەڵوێستی ئەم قۆناغە ببڕێت.دەبوایە ئەم خۆپێشاندانانەی ئێستا بە ئاراستەی دژایەتی ئەو سیاسەتە ناڕەوایەی دەسەڵاتی بەغدا بێت کە لە دوای ڕووداوەکانی 16ی ئۆکتۆبەر سیاسەتی ئابلوقەدان و برسی کردنی هاوڵاتیانی هەرێمیان گرتۆتە بەر.\nدەسەڵاتدارانی بەغدا خۆیان لە دانووستان لەگەڵ هەرێم دەدزنەوە و لە هەمانکاتدا ئابڵوقەی ئابووری و سیاسی و هەڕەشەی سەربازیان لە سەر هەرێم بەردەوامە. ئەوان گرەو لە سەر تێکچوونی رەوشی ناوخۆیی هەرێم دەکەن، بۆیە ئەم رەوشە تەڵە و داوێکی مەترسیدارە کە شیرازەی سیاسی و کۆمەڵایەتی هەرێم دەکاتە ئامانج. داوا لە هاوڵاتیانی خۆشەویستمان دەکەین هەستیاریی قۆناغەکە لەبەرچاو بگرن و رێگە نەدەن خەلکانێک لە پەنای داواکانی ئەوان پەلاماری دامودەزگاکان و موڵکی گشتی بدەن.\nداوا لە هەموو دامودەزگا ئەمنیەکانی هەرێم دەکەین بە شێوەیەکی بەرپرسانە ڕووبەڕووی هەر کارێکی تێکدەرانە ببنەوە و سەرو ماڵی هاوڵاتیان و موڵکی گشتی و سەقامگیری و ئاسایشی هەرێم بپارێزن.\n➕ נוסף על ידי (هاوڕێ باخەوان) על Dec 20 2017 2:28PM\n👁 פריט זו נצפתה פעמים 2,192


دەزگای قەزایی رێژیم دژایەتیی لەگەڵ لێبوردنی مەرجداری زیندانییەکی سیاسیی کورد کرد " />\nزایینی: ٢٠-١١-٢٠١٢ - هەتاوی: ١٣٩١/٠٨/٣٠ - ١٠:٣٣ تاران قه‌باره‌ی فۆنت:\nکوردستان میدیا: سەرەڕای رەزامەندیی بەرپرسانی زیندانی زاهیدان، بۆ لێبوردنی مەرجداری "ئەمیر تالیب مەرهەم"، سەردۆزگەر (دادستان)ی ورمێ دژایەتیی خۆی لەگەڵ ئەو لێبوردنە دەربڕیوە.\nبەپێی راپۆرتی هەواڵدەریی هرانا، ئۆرگانی خەبەریی کۆمەڵەی چالاکانی مافی مرۆڤی ئێران، ئەمیر تالیب مەرهەم زیندانی سیاسیی کورد بە تۆمەتی پێوەندی لەگەڵ کاناڵە ماهوارەییەکان لەلایەن ئیتلاعاتی سپاوە دەسبەسەر و پاش ٣ رۆژ رادەستی وەزارەتی ئیتلاعات کرا.\nئەو هاووڵاتییە پاش دوو مانگ لە دەسبەسەر کردن و زەخت و گوشاری هێزەکانی ئیدارەی ئیتلاعات، بە تۆمەتی لایەنگری لە حیزبێکی دژبەری رێژیمی ئێران و کڕین و فرۆشتنی چەکوچۆڵ، سزای ٦ ساڵ زیندان و دوور خستنەوە بۆ زیندانی زاهیدانی بەسەردا سەپا.\nئەمیر تالیب مەرهەم پاش سەپاندنی ئەو سزایە بەسەریدا، بۆ زیندانی ورمێ رادەگوێزرا و دوای ٧ مانگ کە حوکمەکەی لەلایەن دادگای پێداچوونەوە پەسند کرا، بۆ زیندانی ناوەندیی زاهیدان دوور خرایەوە.\nهەنووکە زیاتر لە نیوەی زیندانەکەی تێپەڕ کردووە و بەپێی یاسا دەتوانێ لە ئازادیی مەرجدار کەڵک وەربگرێت و سەرەڕای رەزامەندیی بەرپرسانی زیندانی زاهیدان، سەردۆزگەریی شاری ورمێ بۆ چەندەمین جارە دژایەتیی لەگەڵ ئازادیی مەرجداری ئەو زیندانییە دەکات.\nئەمیر تالیب مەرهەم کوڕی باپیر و تەمەن ٣٠ ساڵ، لە رێکەوتی ٤ی گەلاوێژی ساڵی ١٣٨٨ لەلایەن ئیدارەی ئیتلاعاتی سپاوە دەسبەسەر کرا.


نزیکی سێ هەزار و پێنج سەد ساڵ لەمەوبەر چۆن بەرپرسێک لە کەرکوکدا ڕووبەڕووی دادگا بووەتەوە لەسەر گەندەڵی و دەستدرێژی بۆ سەر ئافرەتێک؟ – History Of Kurdistan\nHome / بەشی مێژووی كورد / نزیکی سێ هەزار و پێنج سەد ساڵ لەمەوبەر چۆن بەرپرسێک لە کەرکوکدا ڕووبەڕووی دادگا بووەتەوە لەسەر گەندەڵی و دەستدرێژی بۆ سەر ئافرەتێک؟\ndidar othman 2016-01-31\tبەشی مێژووی كورد, مێژووى گشتى, مێژووی كۆنی كورد لێدوان نووسین ناچالاککراوە لە نزیکی سێ هەزار و پێنج سەد ساڵ لەمەوبەر چۆن بەرپرسێک لە کەرکوکدا ڕووبەڕووی دادگا بووەتەوە لەسەر گەندەڵی و دەستدرێژی بۆ سەر ئافرەتێک؟ 12,527 Views\nنزیکی سێ هەزار و پێنج سەد ساڵ لەمەوبەر چۆن بەرپرسێک لە کەرکوکدا ڕووبەڕووی دادگا بووەتەوە لەسەر گەندەڵی و دەستدرێژی بۆ سەر ئافرەتێک؟ (بابەتێک بۆ خوێندنەوە کە کەیسی گەندەڵی تەمەن سێ هەزار و پێنج سەد ساڵە و گێڕانەوەی بەشێکی نەبیستراوی مێژووی کەرکوک لەخۆ دەگرێت)\nپێم وایە کورد لە ناو جیهاندا وەک خێزانێکی بێ دەرەتانی ناوشارێک وایە کە لە کەلاوەیەکدا دەژی و هەموو خەڵکێکی تر لەملاولای ماڵێکیان بۆ خۆیان دروستکردووە؛ کورد لە بێ دیواری و بێ خانەیی بووندا هەمیشە هەست دەکات کەموکوڕی هەیە و خۆی بە کەم دەزانێت، لە ئەنجامدا ئێمەی خەڵکی دێرینی ئەم خاکە هەرگیز نەمانتوانیوە کە خۆشی لەو فەرهەنگە دەوڵەمەندەمان ببینین و لێی تێبگەین، لەبری ئەوە سەرقاڵی پڕکردنەوەی کەموکوڕیەکین کە لە ئەنجامی بێ دەوڵەتیدا لە هزرماندا بۆیان دروستکردووین و لە ڕاستیدا بوونی نیە.\nنموونەی ئەو کاریگەریە لە کەرکوکدا دەردەکەوێت؛ ئەم شارە پڕە لە مێژوو و ئاسەوار و لە ڕاستیدا ئاسەوار و جۆر و بڕی ئەو تێکستانەی کە لەم شارەدا دۆزراوەتەوە وای لێدەکات کە بیکاتە شارێکی دەگمەن لە جیهاندا. بەڵام سەرەڕای ئەوە وا لە خۆمان بزر کراوین و سەرقاڵ کراوین، تازە دەبێت تەقەلا بدەین کە بۆ عەرەب و تورکمانی بسەلمێنین ئەم شارە بەشێکە لە کوردستان، یان زۆر جار سەرقاڵی ئەوەبین کە بزانین کامیان باشە بیکەینە نازناوی ئەم شارە؛ دڵ یان قودسی کوردستان؟ پرسیارەکە ئەوەیە، باشە بۆ کەرکوک و مێژووەکەی هێندە تایبەتە و چۆن سێ هەزار و پێنج سەد ساڵ لەمەوبەر سیستمێکی ئالۆزی یاسایی لەو شێوەیە لە کوردستاندا هەبووە؟\nلە ڕاستیدا هیچ شارێکی کوردستان هێندەی نوزی لە کەرکوک تێکستی تێدا نەدۆزراوەتەوە، تێکستەکانی ئەم شارە بە تەنها نزیکی ٧٠٠٠ پارچە گڵی سورەوەکراوە و بە درێژایی سەد و پەنجا ساڵ لە تەمەنی ئەو شارەدا نووسراون. تێکستەکان تەمەنیان نزیکی ٣٥٠٠ ساڵە و بە جۆرێکن کە ووردەکاری ژیانی ڕۆژانەی خەڵک وەک کێشەی زەوی و زاری نێوان بنەماڵەکان، منداڵ هەڵگرتنەوە، زەوی کڕین، دابەشکردنی چەک و کەلوپەلی تر، گەندەڵیی حوکمڕانی، دەستدرێژی سێکسی و کێشەی هێرشی دەرەکی و چەندین بابەتی تری سەرنج ڕاکێش لە خۆ دەگرێت، بە جۆرێک کە دەتوانین زۆر ووردەکاری ژیان و چۆنێتی بیرکردنەوەی کەرکوکیەکانی سێ هەزار و پێنج سەد ساڵ لەمەوبەر بە ووردی بزانین. جا پێش ئەوەی کە بچینە ناو ووردەکاری ژیانی ڕۆژانەی خەڵکی کەرکوک لەو سەردەمەدا، با بەخێرایی سەیرێکی مێژووی ئەو شارە بکەین کە لە هەندێک سەرچاوەدا تەنانەت بە ڕوونی دروستکردنەوەی شەقامەکانی کەرکوک، نزیکی دوو هەزار ساڵ لەمەوبەر باسکراوە.\nکەرکوک لە بنەچەدا ناوچەیەکی گوتی و هوری بووە و ئاسەوارەکانی ئەو شارە زیاتر لە پێنج هەزار ساڵ تەمەنیەتی. لە ناو شارەکەی ئەمڕۆ و دەوروبەریدا، دوو شوێنی سەرەکی ناوی هاتووە، ئەرەفە (Arrapha) کە نزیکی سێ هەزار و هەشت سەد ساڵ لەمەوبەر ناوی هاتووە و ئەمڕۆ دەکەوێتە ناو کەرکوکەوە و ئەوی تریان (نوزی) کە دەکەوێتە نزیکی ١٠ کم لە باشوری ڕۆژئاوای شارەکە و ئەمڕۆ بە (یۆرگان تەپە) ناسراوە.\nئەم دوو شارە ووردە ووردە لەگەڵ فراوانبوونی دەسەڵاتی ئاشوریدا، خرایە ژێر دەسەڵاتی خۆیانەوە. سەرەتا دەوڵەتی ئاشوریەکان خۆیان ناوچەیەکی ژێر دەسەڵاتی میتانی بوون، بەڵام لە دەسەڵاتێکی ناوچەییەوە ووردە ووردە هەموو ناوچە دەشتاییەکانی هەولێر و موسڵ و کەرکوک و ناوچەی پشدەریان گرت. کاسیەکان بۆ ماوەی سەد ساڵێک کەرکوکیان لە ئاشوریەکان وەرگرتەوە، بەڵام دوایی ئاشوریەکان دیسان شارەکەیان گرتەوە.\nدوای حوکمی ئاشوریەکان، ناوچەی کەرکوک نزیکی دوو هەزار و شەش سەد ساڵ لەمەوبەر کەوتەوە دەست میدەکان و دوایی دوای ڕوخانی میدەکان فارسە ئەخمینیەکان دەسەڵاتیان بەسەریدا هەبوو ئەمجا یۆنانیەکان زیاتر لە دوو هەزار و سێ سەد ساڵ لەمەوبەر، بە سەرکردەیی ئەلێکسەندەر ناوچەکەیان گرت و لەسەر شوێنەواری قەڵا دێرینەکەی کەرکوک، سێلۆکیە یۆنانیەکان قەڵای کەرکوکیان دروستکردەوە لە ژێر ناوی (قەڵای دەسەڵاتی سێلوکی Karka de Beth Selok). لە ڕاستیدا ناوی کەرکوک-ی ئەمڕۆ هەر لە گۆڕانکاری وشەی (کەرکە) وە پەیدا بووە کە مانای قەڵا دەدات، ڕوویداوە و پاشگری (ک) ی خراوەتە سەر.\nسەرچاوە کریستیانیەکانی سەدەی شەشەمی زاینی، زۆر بە جوانی باس لە دروستکردنەوەی قەڵای کەرکوک دەکەن نزیکی دوو هەزار ساڵ لەمەوبەر. ئەو سەرچاوانە دەڵێن سێلۆکیەکان هاتن قەڵا کۆنەکەی ئاشوریان دروستکردەوە و لە دەرەوەی دیواری قەڵا کۆنەکە، دیوارێکی نوێ و بەرزتریان دروستکردەوە و حەفتا و دوو قوتە لەسەر دیواری قەڵاکە دروستکراوە و دوو دەرگای بۆ دروستکراوە. لە نزیکی دەرگای باکورەوە پەیکەرێکیان لەبەرد دروستکردووە و لە ناوەڕاستی شارەکەدا سێلۆکیەکان کۆشکی پادشاییان دروست کردووە و لە ناو شارەکەدا چەندین شەقام و کۆشکیان دروستکردووە و شارەکە حەفتا و دوو شەقامی تێدا دروستکراوە و دوانزە لەو شەقامانە ناوی پەیوەست بە پیشە تایبەتەکانی خەڵکەکەی پێدراوە. هەروەها پێنج بنەماڵەی ناوداریان لە (ئیستارخ) و چەندین خێزانی تریان لە شوێنی ترەوە هێناوە بۆ ناو شارەکە. پێنج خێزانە ناودارەکە زەوی و باخیان پێدراوە و سێلۆکیەکان باجیان نەخستۆتە سەر خەڵکی کەرکوک. لەوانەیە هەڵگرتنی باج تەنها بۆ ماوەیەکی سەرەتایی بووبێت و بە مەبەستی بوژانەوەی شارەکە ئەوە لەلایەن سێلۆکیەکانەوە کرابێت. ئەمە ووردترین وەسفە بۆ قەڵای کەرکوک کە لە مێژووی دێریندا کرابێت.\nدوای کزبوونی دەسەڵاتی یۆنانی، هەزەبانیە کوردەکان کە پایتەختەکەیان نزیک هەولێر بوو، لە سەدەی یەکەمی پێش زایینەوە ئەو ناوچانەیان خستە ژێر دەستی خۆیان، هەزەبانیەکان دەسەڵاتێکی نیمچە سەربەخۆیان هەبوو، بەهۆی بوونیان لەسەر سنووری نێوان دەسەڵاتی ڕۆم و ئەشکانی، هەندێک جار دەبوو باج و پابەندیان بە ئەشکانیەکانەوە هەبێت و هەندێک جاری تر دەکەوتنە ژێر کاریگەری ڕۆمەکانەوە. هەر لە سەرەتای بڵاوبوونەوەی ئاینی کریستیانەوە کەرکوک شانبەشانی هەولێر بوو بوونە دوو ناوەندی گرنگی ئاینی کریستیان و لە نزیک کۆتایی سەدەی سێیەمی زاینیدا پاتشای کەرکوک دۆمژدانە لەگەڵ پاتشا کوردەکانی هەزەبانی و پاشای میدەکانی ئازەربایجان، هاوکاری ئەردەشیری پاپگانیان کرد لە ڕوخاندنی دەوڵەتی ئەشکانیدا کە بۆ چەندین سەدە بوو دەسەڵاتی گەورەی ناوچەکە بوون. بە درێژایی سەردەمی ساسانیەکان و هەتاوەکو چەندین سەدە دوای هاتنی ئیسلام، کەرکوک ناوچەیەکی گرنگی ئاینی کریستیان بوو بۆیە زۆرێک لە سەرچاوەکانی ئەو سەردەمە، سەرچاوەی کریستیانین، یەکێک لەو سەرچاوانە کتێبەکەی تۆماس مەرگەییە کە لە سەدەی نۆیەمی زاینیدا سەبارە مێژووی کڵێساکانی ناوچەکە نووسیویەتی.\nکاتی ئەوە هاتووە بگەڕێمەوە سەر تێکستەکانی نوزی. وەک ئاماژەی پێکرا مێژووی تێکستەکان نزیکی سێ هەزار و پێنج سەد ساڵە لە ماوەی سەد و پەنجا ساڵ لە تەمەنی نوزیدا نووسراوە. بە هۆی بەردوامی و لێکنەپچڕانی تێکستەکان بۆ ئەو ماوەیە، دەتوانرێت شێوەی گۆڕینی هەلومەرجی ژیانی خەڵکەکە و گەورەبوونی هەندێک لە بنەماڵەکانی کەرکوک لەو تێکستانەدا ببینرێت. هەندێک سەرچاوە تێکستەکانی نوزی بە دەگمەن دادەنێت و پێیان وایە هاوشێوەی ئەو تێکستانە لە هیچ شوێنێک لە جیهاندا نە دۆزراوەتەوە.\nنوزی شارێکی بچووکتر بووە لە ئەرەفە و سەر بە شانشینی ئەرەفە بوووە، شاری ئەرەفەش بەشێک بووە لە دەوڵەتی مەزنی میتانیە هوریەکان. هەرچەندە شاری نوزی دەسەڵاتێکی خۆجێیی تێدا بووە، بەڵام پاشای خۆی نەبوە و پاتشا لە ناو کەرکوک لە ئەرەفە بووە.\nلە ڕاستیدا دەتوانرێت تێکستەکانی نوزی/کەرکوک، خوێندنەوەی جیاوازی بۆ بکرێت. هەندێک سەرچاوە هاتووە بە تایبەت سەبارەت بە ماف و ڕۆڵی ئافرەت لە نوزیدا بابەتی تایبەتی نووسیوە و کە ڕۆڵی گەورەیان هەبووە لەو شارەدا. هەندێک هاتووە بۆ نموونە سەیری کەیسی گەندەڵی کردووە کە لە لایەن هەندێک لە دەسەڵاتدارانی نوزی ئەنجام دراوە. کەیسەکە لەلایەن دادگاوە بەدواداچوونی بۆ کراوە و دەسەڵاتدارێک بە ناوی (کوشی هەرپێ) ئیفادەی وەرگیراوە لەسەر کەیسی گەندەڵی و دەستدرێژی بۆ سەر ئافرەتێک و بەکارهێنانی موڵکی گشتی بۆ بەرژەوەندی خۆی. دادگایکردنی (کوشی هەرپێ) ی دەسەڵاتدار زۆر سەرنج ڕاکێشە و ئەم کەسایەتیە زۆر وریایە، کاتێک کە کەسێک سکاڵای لەسەر دەکات و دەڵێت پارەی فرۆشتنی زەویەکی لێ وەرگرتووە و زەویەکەی پێ نەداوە، (کوشی هەرپێ) زۆر وریایانە دەڵێت ئەو پارەیە بە دیاری پێی بەخشراوە و پارەی زەوی فرۆشتن نەبووە. واتە (کوشی) یستوویەتی فێڵێکی یاسایی بکات بۆ داپۆشینی کارەکانی.\nلە کاتی ئیفادە وەرگرتنی کەیسی دەستدرێژی بۆ سەر ئافرەتێک، بەم جۆرەی خوارەوە ئیفادەکان وەرگیراون:\nزیلیپ تیلا دەڵێت “ساڵی ڕابردوو، (پیزاتوو) خاتوو (هومیر ئێلی) بەرەڵا کرد؛ کاتێک شەو داهات من و (شمی تیلا) چووین بەپێی فەرمان هێنامان بۆ (کوشی هەرپێ). ئەمجا سێکسی نایاسایی لەگەڵدا کرد”\n(کوشی هەرپێ) دەڵێت “نەخێر جارێکی تر نەخێر! یەک وشەی ڕاست نیە. سێکسی نایاساییم لەگەڵدا نەکردووە.”\n(پاڵ تێیا) دەڵێت “من بە بەپێی فەرمان (هومێر ئێلی) م هێنا و بردم بۆ ژێر کەپری (تیلون نایە). ئەمجا (کوشی هەرپێ) سێکسی نایسایی لەگەڵدا کرد.”\n(کوشی هەرپێ) دەڵێت “بە دڵنیایی ڕووداوی لەو جۆرە ڕووی نەداوە کە (پاڵ تێیا)، خاتوو (هومێر ئیلی) هێنابیت بۆ ژێر کەپرەکەی (تیلون نایە) و من سێکسی نایاساییم لەگەڵدا کردبێت.”\nدۆسیەی گەندەڵی کوشی هەرپێ زۆر گەورەیە و کەسی مەڕ دزین، بەرتیل وەرگرتن و خەڵک فڕاندن و چەندین سکاڵای تری لەسەرە و لەم بابەتە کورتەدا ناتوانرێت هەمووی بخرێتە ڕوو. بەگشتی تێکستەکان کەیسی جیاوازی تری زۆر لە خۆ دەگرن و بە هۆیانەوە سیستمێکی یاسایی ئاڵۆز لە کەیسی پەیوەست بە زەوی و زاردا دەردەکەوێت. کاتێک کە کێشە لەسەر موڵکایەتی زەویەک دێتە پێشەوە و بانگکردنی شایەتەکان و مشتومڕی نێوان دوو لایەنەکە و پرسیارکردن لە شێوەی شایەتی و داوای دادوەر لە لایەنەکان بۆ هێنانی بەڵگە و شایەت و زۆر شتی تر دەردەکەوێت.\nهەروەها لە تێکستەکاندا پرۆسەی هەوڵی ئاشوریەکان دەردەکەوێت کە چۆن ووردە وووردە ناوچەکانی دوروبەری ئەرەفە و دوایی ئەرەفە خۆی و نوزیان خستۆتە ژێر دەستیان. ئەوەش لە تۆماری جەنگەکان و زیانەکانی جەنگ و پێدانی چەک بە سەرباز و وەرگرتنەوە یان وەرنەگرتنەوەی کەلەپولی سەربازی هەمووی ڕوون دەبێتەوە.\nبۆ نموونە کاتێک کە سوپا لە یەکێک لە جەنگەکان دێنەوە، دیوانی بەڕێوەبردنی ئەو شارە، ئاماژە بەم کەلوپەلانەی خوارەوە دەکات وەک کەلوپەلی بزربوو و من تێکستە تەرجومەکراوەکە بێ دەستکاری وەک خۆی دەنووسمەوە، هەرچەندە تێکستەکە ئاماژە بەوە ناکات ئایا لە ئەنجامی دەستگیرکردنی سەرباز یان کوشتنیان ئەو شتومەکە سەربازیانە بزر بوون:\n– ١٠ دەست زرێپۆشی سەرباز و دەستێک زریپۆشی ئەسپ کە هەمووی لە گەنجینەی وەهری تای-وە هاتوون.\n– ٦ دەست زریپۆشی سەرباز، ٤ دەست زریپۆشی ئەسپ کە هەموویان لە گەنجینەی تاولیپ ئاپو-وە هاتوون.\nجگە لەوە لە ماوەی ئەو سەد و پەنجا ساڵەدا هەندێک لە بنەماڵەکان ڕۆڵیان لە شارەکەدا زیاد دەکات و هەندێکیان ڕوو لە لاوازی دەکات. لە ڕاستیدا تێکستەکان زۆرن و دەتوانرێت لە زۆر ڕووی ترەوە سەیر بکرێن و ئەمڕۆ چەندین لێکۆڵینەوە و کتێب لەسەریان نووسراوە.\nلەوانەیە هەندێک کەس بڵێن، جا پەیوەندی هوریەکان بە ئێمەوە چیە؟ لە ڕاستیدا هوریەکان جگە لەوەی کە لەسەر خاکی ئێمە ژیاون و هەڵگری فەرهەنگی ئەوانین، بەشێکی زۆری ئەو وشانەی کە ئەمڕۆ بەکاریان دێنین، بە میراتی لەوانەوە بۆمان ماوەتەوە. لە کتێبەکەمدا بەشێکم بۆ هوریەکان داناوە و فەرهەنگێکی کوردی- هوریم داناوە و وا لە خوارەوە تەنها لایەنی زمانەوانی دەخەمە ڕوو و کۆمەڵێک وشە بە نموونە دادەنێم کە دەستی ڕاستیان هوریە و دەستی چەپ کوردی نوێ:\nئەسووسانی =ئەسپوەسێن/ئەسپوێسێن (ئەو کەسەی کە ئەسپ دەوەستێنێت یان کۆنتڕۆڵ دەکات) و پە زمانی میدی دەبێتە (ئەسپڤەیثانە)\nئانی = ئانە/ئەوە\nئەڵ= ئەڵ (ئەڵێ)\nواڵی = واڵی (خوشک)\nشەران =سەران (سەرکردەکان)\nمان = مان\nساواڵە = ساڵ\nسی = سەح\nوندو = ئەنجا\nلە ڕاستیدا تەواوی ئەو تێکستانەی کە بە زمانی فارسی ئەخمینی دۆزراونەتەوە لە ڕووی ژمارە و ووردەکاریەوە بە هیچ شێوەیەک ناتوانرێت بەراورد بکرێت بەوانەی نوزی/کەرکوک کە تەنها شارێکی کوردستانە و نزیکی هەزار ساڵ لە تێکستە فارسیە ئەخمینیەکان کۆنترن، کەچی سەرەڕای ئەوە کوردی داماو وا گێل کراوە و لە خۆی بزر کراوە، کە ناوی فارس دەهێنن ترس دایدەگرێت و لە ئاستیاندا هەست بە شەرمەزاری دەکات.\nنزیکی دوو ساڵ لەمەوبەر کە بە سەفەر هاتبوومەوە کوردستان، لە سەنتەرێکی کوردیەوە تەلەفۆنیان بۆ کردم و گوتیان لێکۆڵەرێک لە ئەمریکاوە هاتووە کە کار لەسەر ئاسەوار دەکات و دەخوازێت بتبینێت. کە کەسەکەم بینی، یەکێک لەو شتانەی کە باسی کرد و لای سەیر بوو ئەوە بوو کاتێک ویستبووی بچێتە سەر شوێنەواری نوزی لە کەرکوک، هیچ دەزگایەک و کەسێک نەبوو بوو لە کوردستاندا کە شوێنەکەی نیشان بدات. بۆیە ناچار بوو بوو کە پەیوەندی بە زانکۆکەیەوە بکات لە ئەمریکا، لەوێوە ئەو شوێنەیان بۆ دەستنیشان کردبوو. ئەم نموونەیە سوتفە نیە و گومان لەوەدا نیە کە هیچ نەتەوەیەک هێندەی ئێمەی کورد نائاشنا و خەمسارد بێت بەرامبەر بە مێژوو و فەرهەنگی خۆی. بە دڵنیایی یەکێک لە هۆکارە سەرەکیەکانی ئەم نائاشناییە بۆ داگیرکردن دەگەڕێتەوە و کاریگەری داگیرکردن لەسەرمان هەتاوەکو ئەمڕۆ زۆر زیندووە، بەڵام ناکرێت بۆ هەتایی لۆمەی داگیرکردن بکەین و چاوەڕوانی خەڵکانی تر بین کە ئەوان پێمان بڵێن کێین و فەرهەنگەکەمان چۆنە. ئەمڕۆ بەشێک لە کوردستان نیمچە ئازادە و ئەو بەشە دەتوانێت ڕۆڵی گەورەی هەبێت لە پرۆسەی بوژانەوەی فەرهەنگیدا. بە داخەوە میدیا و دەزگاکانی خوێندنی کوردستان ڕۆڵێکی ئەوتۆ نابینن لە ژیانەوەی فەرهەنگ و مێژووی دەوڵەمەندی کوردستان و بگرە هەندێک جار بە ئاڕاستەی بزربوونمان دەبەن. ڕاستە ئەمڕۆ کوردستان لە سایەی نەوتدا خەریکی بینادروستکردن و ئاوەدانکردنەوەیە، بەڵام گەر ئەو بوژانەوە بیناسازی و ئابوریە بوژانەوەی فەرهەنگی لەگەڵدا نەبێت، ئەوا بینای بێ ڕۆح و کۆمەڵگەیەکی بێ فەرهەنگ و بزر لە خۆ دروست دەکەین.\nوێنەکەی لای ڕاست ئەو لۆگۆی هوریەکانە کە لەسەر بەرد هەڵیان کەندووە و ئەو دووباڵە هەتاوەکو سەردەمی نوێ لەلایەن خەڵکانی ترەوە دووبارە کراوەتەوە و وێنەکەی لای چەپ وێنەیەکی سەرەتای سەدەی بیستەمی کەرکوکە.\nحەمەڕەش، سۆران (٢٠١٣) کورد کێیە؟، لەلایەن نووسەرەوە چاپکراوە، لەندەن.\n– Bruce, T. (2006) The Routledge Handbook of the Peoples and Placec of Ancient Western Asia, The Routledge, UK.\n– Diakonoff, I.M (1981) Studies on the Civilization and Culture of Nuzi and the Hurrians, Eisenbrauns, USA.\n– Gelp, I.J (1973) Hurrians and Subarians, University of Chicago Press, USA.\n– Kim, Heerak Christian (2006) Nuzi, women’s rights, and Hurrian ethnicity, and other academic essays, The Hermit Kingdom Press, USA.\n– Owen, D. I. and Morrission, M. (1987) General Studies and Excavations at Nuzi 9-1: Studies on the Civilization and Culture of Nuzi and Hurrians: 2, Eisenbrauns, USA.\n– Richard F.S. Starr (1997) Studies on the Civilization and Culture of Nuzi and the Hurrians, V. 8), Capital Decisions Ltd, USA.\n– Starr, R. F. S.(1939)Nuzi: report on the excavation at Yorgan Tepa near Kirkuk, Iraq, Volume 1, Harvard University Press, USA.\n– Wilhelm, G., The Hurrians (Ancient Near East), Aris & Phillips Ltd, UK.\nPrevious کام ئەلفوبێ پەیوەندی بە زمانی کوردیەوە هەیە، لاتینی یان عەرەبی؟\nNext ئایا وەک کورد دەڵێت هەورامی و گۆرانەکان کوردن یان لێکۆڵەرە فارس و ئەوروپیەکان ڕاستن و ئەوان کورد نین؟


ئه‌ردوغان دڵی به رووداوه‌كانی فه‌ره‌نسا خۆش ده‌كات\nره‌جه‌ب ته‌یب ئه‌ردوغان، سه‌رۆك كۆماری توركیا دووپاتیكرده‌وه، "ئێمه به نیگه‌رانییه‌وه له‌و رووداوانه ده‌ڕوانین، كه له شه‌قامه‌كانی ئه‌وروپا ده‌گوزه‌رێن"، ئه‌مه‌ش وه‌ك ئاماژه‌یه‌ك بۆ ئه‌و خۆپیشاندانانه‌ی ماوه‌ی چه‌ند رۆژێكه به‌هۆی به‌رزكردنه‌وه‌ی نرخی سووته‌مه‌نی شه‌قامه‌كانی پاریسی پایته‌ختی فه‌ره‌نسای ته‌نیوه، كه تائێستا به هۆیه‌وه زیاتر له 700 خۆپیشانده‌ر ده‌ستگیركراون.\nئه‌ردوغان له گوتاره‌كه‌یدا گوتی: "سه‌یركه‌ن پۆلیسی ئه‌وانه چی ده‌كه‌ن كه پۆلیسی ئێمه‌یان به ئه‌نجامدانی كۆمه‌ڵكوژی تۆمه‌تبار ده‌كرد، له‌كاتێكدا پۆلیسی ئێمه دادپه‌روه‌رن", هه‌روه‌ها گوتی: "ئه‌وانه‌ی له‌پێناو قه‌باره‌ی جه‌ماوه‌ری سیاسی خۆیان دژایه‌تی په‌نابه‌ران و ئیسلامیان ده‌كرد، كه‌وتنه‌وه ناو ئه‌و چاڵه‌ی كه خۆیان هه‌ڵیانكه‌ندبوو، دیواری ئه‌منییان هه‌ر له‌لایه‌ن هاووڵاتیانی خۆیانه‌وه هێرش ده‌كرێته سه‌ری نه‌ك له‌لایه‌ن په‌نابه‌ران و موسڵمانانه‌وه".\nئه‌ردوغان له درێژه‌ی گوتاره‌كه‌یدا دووپاتیكرده‌وه، "خۆپیشاندانی ئێله‌گه زه‌رده‌كان شكستی ئه‌وروپا له تاقیكردنه‌وه‌ی دیموكراتیه‌ت، ئازادی و مافه‌كانی مرۆڤ پشتڕاست ده‌كاته‌وه".\nئه‌م قسانه‌ی ئه‌ردوغان له گوتارێكدا به‌بۆنه‌ی كردنه‌وه‌ی ژماره‌یه‌ك پڕۆژه له شاری ئیسته‌نبوڵ هاتوون و جه‌ختی كرده‌وه، "ئێمه به نیگه‌رانییه‌وه له‌و رووداوانه ده‌ڕوانین كه شه‌قامه‌كانی ئه‌وروپای گرتووه‌ته‌وه"، هه‌روه‌ها به زمانی سه‌ڕسوڕمانه‌وه پرسیاری دۆخی ئه‌وروپا ده‌كات و ده‌ڵێت: "ئایا ده‌بینن له ئه‌وروپا چی ده‌گوزه‌رێت؟ ئه‌مانه ئه‌وانه‌ن كه به‌رامبه‌ر كوده‌تا شكستخواردووه‌كه‌ی توركیا له 15ی ته‌ممووز بێده‌نگییان هه‌ڵبژارد".\nسه‌رۆك كۆماری توركیا ئاماژه‌ی به‌وه‌شدا، "ئێستا دۆخی ئه‌وانه به‌چاوی خۆتان ده‌بینن كه به‌رامبه‌ر ئه‌و كه‌سانه بێده‌نگ بوون، كه هه‌وڵیاندا شه‌قامه‌كانمان خه‌ڵتانی خوێن بكه‌ن و به‌ئاگر بیانسووتێنن. ئێستا ژماره‌یه‌ك شه‌قامی ئه‌وروپا گڕیانگرتووه له سه‌رووی هه‌مووشیانه‌وه پاریسی پایته‌ختی فه‌ره‌نسا".\nله درێژه‌ی قسه‌كانیدا ئه‌ردوغان دژایه‌تی خۆشی بۆ ئه‌و دۆخه راگه‌یاند كه بووه‌ته هۆی سه‌رهه‌ڵدانی خۆپیشاندانه‌كانی پاریس و ناڕه‌زایه‌تی خۆشی له هێرشی هێزه ئه‌منییه‌كانی ئه‌وروپا بۆ سه‌ر خۆپیشانده‌ران نیشاندا.


وێنه‌ی ئه‌م پیاوه دڵی به‌ریتانیه‌كانی شكاند\nوێنه‌ی ئه‌م پیاوه دڵی به‌ریتانیه‌كانی شكاند\nبڵاوبوونه‌وه‌ی وێنه‌ی پیاوێكی به‌ته‌مه‌نی به‌ریتانی له ماركێتێكی چۆڵكراو بووه جێگه‌ی باسی به‌كارهێنه‌رانی تۆڕه كۆمه‌ڵایه‌تیه‌كان و ڕه‌خنه‌ی زۆر ئاڕاسته‌ی ئه‌و هاوڵاتیانه كراوه كه دروستكه‌ری ئه‌زمه‌ن له بازاڕه‌كان.\nئه‌م وێنه‌یه گۆڤاری" ده‌یلی مه‌یل" ی به‌ریتانی بڵاویكردۆته‌وه و ئه‌م پیاوه به‌ته‌مه‌نه ته‌ماشای لیستی ئه‌و كه‌لوپه‌ل و خۆراكانه ده‌كات كه له ماڵه‌وه بۆیان نوسیوه به‌ڵام ماركێته‌كه خاڵی كراوه‌ته‌وه له خۆراك و پێویستی و هیچ نه‌ماوه ئه‌م پیاوه به‌ته‌مه‌نه بیكڕێت.\nهاوڵاتیانی به‌ریتانیا چه‌ند ڕۆژێك به‌ر له ئێستادا زۆرینه‌ی ماركێته‌كانیان چۆڵكرد و كه‌لوپه‌لیان كڕیوه له ترسی ئه‌وه‌ی حكومه‌تی وڵاته‌كه‌یان له‌به‌ر بڵاو نه‌بوونه‌وه‌ی زیاتری ڤایرۆسی كۆرۆنا له ماڵه‌وه كه‌ره‌نتینه‌یان بكات.\nیه‌كێك له‌و كه‌سانه‌ی كۆمێنتی له‌سه‌ر ئه‌م وێنه‌یه نوسیوه ده‌ڵێت" ئای چه‌ند وێنه‌یه‌كی بێزاركه‌ره، ئه‌مه زۆر ئازارم ده‌دات" و یه‌كێكی دیكه نوسیویه‌تی" ئازاری دڵ ده‌دات، من ئاماده‌م ته‌واوی كلینكسی توالێت بده‌م به‌تۆ كه كڕیومه و له ماڵه‌وه هه‌ڵمگرتوه" و یه‌كێكی دیكه باسی له‌وه كردوه كه ڕۆژی ڕابردوو سه‌ردانی بازاڕی كردوه و زۆرینه‌ی كه‌لوپه‌ل له بازاڕدا نه‌ماوه و ئه‌مه‌ش كێشه‌یه بۆ به‌ته‌مه‌نه‌كان خۆشیان نازانن چی بكه‌ن.\nئه‌م بابه‌ته 59100 جار خوێنراوه‌ته‌وه


بەرەی ئۆپۆزسیۆن لە ژمارەی لایەنگراندا لە پێشەنگدایە - Radio Sweden Kurdish - Radyoya Swêdê - ڕادیۆی سوید | Sveriges Radio\nبەرەی ئۆپۆزسیۆن لە ژمارەی لایەنگراندا لە پێشەنگدایە\nبڵاو کرایه‌وه tisdag 4 juni 2013 kl 10.44\nبەپێی ئاماری نوێی لایەنگرانی پارتەکان کە دەستگەی ئاماری (SCB) ئەمڕۆ ئاشکرای کرد بەرەی هاوپەیمانی ڕاست لایەنگرانیان کەم بۆتەوە بە شێوەیەک گەر ئەمڕۆ هەڵبژاردن بوا ئەوا لەسەدا 40.7 دەنگیان دەهێنا. هەرچی مۆدێراتەکانە لە بەرەی ڕاستدا بەراورد بە ئاماری ساڵی ڕابوردوو لایەنگرێکی زۆریان لەدەست داوە واتا لەسەدا 26.9 لایەنگریان هەیە بە پێی ئەو ئامارە نوێیە. بەرەی ئۆپۆزسیۆن لە سۆسیالدیموکراتەکان، چەپ و ژینگە بەپێچەوانەی بەرەی ڕاستەوە لایەنگرانیان زیادی کردووە بۆ لەسەدا 50.5.\n- ئەوەی کە گرنگە لەم پرسەدا ئەوە نییە کە مۆدێراتەکان لایەنگرانیان کەم بۆتەوە بەڵکە ئەوەیە کە مەسیحییەدیموکراتەکان و پارتی سێنتەر لەبەرەی ڕاست بەردەوام لایەنگرانیان کەم دەبێتەوە و کەوتوونەتە ژێر ئاستی هاتنە نێو پەرلەمانەوە سیاسەتناس لە زانکۆی لوندەوە میکاییل سوندستریۆم دەڵێت هەرچەندە ئەنجامەکان بەپێی ئامارەکان دەگۆڕێت بەڵام ئەوەی کە تا ئێستا بەردەوام بووە کەمبوونەوەی لایەنگرانی ئەو دوو پارتەیە.\nبەپێی ئاماری نوێی لایەنگرانی پارتەکان کە دەستگەی ئاماری (SCB) ئەمڕۆ ئاشکرای کرد بەرەی هاوپەیمانی ڕاست لایەنگرانیان کەم بۆتەوە بە شێوەیەک گەر ئەمڕۆ هەڵبژاردن بوا ئەوا لەسەدا 40.7 دەنگیان دەهێنا. هەرچی مۆدێراتەکانە لە بەرەی ڕاستدا بەراورد بە ئاماری ساڵی ڕابوردوو لایەنگرێکی زۆریان لەدەست داوە واتا لەسەدا 26.9 لایەنگریان هەیە بە پێی ئەو ئامارە نوێیە. بەرەی ئۆپۆزسیۆن لە سۆسیالدیموکراتەکان، چەپ و ژینگە بەپێچەوانەی بەرەی ڕاستەوە لایەنگرانیان زیادی کردووە بۆ لەسەدا 50.5، سۆسیالدیموکراتەکان بەتەنها لەسەدا پێنج لایەنگرانیا زیادی کردووە بۆ لەسەدا 35.6.\nسڤارییەدیموکراتەرنا پارتی ناسراو بە دژە بیانی لەسەدا 7.7 لایەنگرانی هەیە واتا بە دوو یەکەی سەدی زیادی کردووە.\nئەم ژمارانە دەکرێت تا کاتی هەڵبژاردنەکان بگۆڕدرێن بەڕای سیاسەتناس میکائیل سوندستیۆم، ئەو هەروەها دەڵێت کارێکی ڕاست نییە لە سەر دەرئەنجامی ئەم ئامارانە بەرەی ئۆپۆزسیۆن گوڕبدەن بۆ هاوپەیمانییەکی لە شێوەی ساڵی 2010 چونکە ئەوە گەرەنتی نییە بۆ سەرکەوتنیان، بەڵام سازنەدانی هاوپەیمانیش پناچێت هیچ کاریگەرییەکی لەسەر ژمارەی لایەنگرانیان هەبێت.\nئەوەی کە کاریگەر دەبێت بە دەرئەنجامەکانی ئەم ئامارە پارتە بچوکەکانی بەرەی هاوپەیمانی ڕاستە سێنتەر و مەسیحییەدیموکراتەکان بەڕای سوندسترێۆم ئاخر بەپێی ئەو ئامارە نوێێە پارتی مەسیحییەدیموکراتەکان لەبەرەی هاوپەیمانی ڕاست لایەنگرانیان لەوە کەمترە کە بتوانن بێنە پەرلەمانەوە لەسەدا 3.6، هەرچی پارتی سێنتەرە بە ئاستەم سنوری ئەندامێتی پەرلەمانیان تێپەڕاندوە لەسەدا 4.2.\n- ئەوەی کە بەرەی هاوپەیمانی ڕاستی هەراسانکردووە ئەوەیە کە مۆدێراتەکان دانگی لایەنگرانی پارتە بچوکەکانی نێو ئەو بەرەیەی بۆ خۆی بردووە، ئەوەی کە ئەو پارتە بچوکانە دەتوانن بیکەن ئەوەیە کە سەرسەختانەتر شەڕ لەسەر هێشتنەوەی لایەنگرەکانیان بکەن.\nبەڵام ئەوەمان بیر بێت کە ئەم ئامار و ژمارانە دەبێت بە وریاییەوە چاو لێ بکرێت بەڕای سیاستناس میکایل سوندستریۆم، چونکە تا کاتی هەڵبژاردن دەکرێت بگۆڕدرێن.\n- هێشتا زۆر زۆری ماوە بۆ کاتی هەڵبژاردنەکانی 2014، پێشتر بینیمان کە ئەم ئامارە لەمانگی مای ساڵی 2009 دا واتا لەکاتی پێش هەڵبژاردنەکانی ساڵی 2010دا چۆن بوو پاشان کە هەڵبژاردنەکان ئەنجام درا ژمارەی دەنگدەران جیاوازی زۆریان لەگەڵ ئامارەکانی پیش هەڵبژاردن هەبوو، سوندستریۆم دەڵێت هێشتا زۆری ماوە بۆ ئەوەی ئەو ئامارا و ژمارانەی لایەنگرانی پارتە سیاسییەکان ڕوون و جێگر ببنەوە.\nجێی ئاماژەیە ئاماری (SCB) کە ساڵانە لەلایەن نوسینگەی ناوەندەی ئاماری دەوڵەتی سەبارەت بە لایەنگرانی پارتە سیاسییەکان بڵاو دەکرێتەوە نزیکەی 9000 کەس بەشداری تێدا دەکەن، واتا ئەو کەسانەی وەڵامی ئەو ڕاپرسییە دەدەنەوە بەراورد بە ئامارە بازرگانییەکان جیاوازییەکی دیکە ئەوەیە کە ئەم ئامارە بەراورد بەوانی دیکە ساڵی دووجار لەماوەی مانگی مای و نۆڤەمبەردا ئەنجام دەدرێت واتا دەرئەنجامەکان پشتیان بە ڕاپرسی درێژایی مانگێک بەستووە.


خانه‌قین روداوی لێنابڕێپێشمه‌رگـه: هێزه‌كانمان له حاڵه‌تی به‌رگریدایه - Kirkuknow\nخانه‌قین روداوی لێنابڕێ\nپێشمه‌رگـه: هێزه‌كانمان له حاڵه‌تی به‌رگریدایه\nدیاله، 2018، چه‌كدارێكی هێزه‌كانی پێشمه‌رگه‌ی كوردستان له باكوری قه‌زای خانه‌قین فۆتۆ: هاوڕێ ئازاد\nته‌نیا له سێ رۆژی رابردوودا چه‌ندین روداو له سنوری خانه‌قین تۆماركراون، له نێویاندا هێرشی چه‌كداریی، سه‌رباری به‌رده‌وامی ئۆپه‌راسیۆنه سه‌ربازییه‌كان و بۆردومانی ئاسمانی، ئه‌وه‌ش به‌وته‌ی هێزه‌كانی پێشمه‌رگه به‌هۆی بۆشایی ئه‌منییه‌وه‌یه و له‌و رووه‌وه ئاماده‌ی هه‌ماهه‌نگین.\nبه‌یانی ئه‌مڕۆ شه‌ممه 12ی كانونی دوه‌م له باكوری خانه‌قین، هێزه ئاسمانییه‌كانی عیراق بۆردومانی چه‌ند موڵگه‌یه‌كیان كرد به پاساوی هه‌بونی چه‌كدارانی داعش، به دیاریكراوی له دارستانه‌كانی نزیك ئه‌ڵوه‌ن و روباری سیروان.\nئه‌و بۆردومانه هاوكات بوو له‌گه‌ڵ چه‌ندین روداوی جیاوازی ئه‌منی، له ناوه‌ندی قه‌زای خانه‌قین و ناوچه‌كانی ده‌وروبه‌ری، دوایینیان شه‌وی هه‌ینی 11ی كانونی دوه‌م بوو، كاتێك به‌ده‌ستڕێژی گولـله دوو گه‌نج برینداربون.\nسەرچاوەیەک لە پۆلیسی خانەقین كه نه‌یویست ناوی بڵاوبكرێته‌وه به (كه‌ركوك ناو)ی وت “ژماره‌یه‌ك چه‌كدار به ماتۆڕسكیل، به ده‌ستڕێژی گولـله‌وه دوو گه‌نجیان له گه‌ڕه‌كی تۆڵه‌فرۆش لە نزیک قوتابخانەی بالیسان برینداركرد و هه‌ڵاتن”.\nچه‌كداره‌كان دوای روداوه‌كه له‌و شوێنه‌هه‌ڵاتون و تائێستاش لێكۆڵینه‌وه‌ی هێزه ئه‌منییه‌كان به‌رده‌وامی هه‌یه.\nله 75 ماڵی گونده‌كه‌مان ته‌نیا 20 ماڵ ماونه‌ته‌وه به‌هۆی مه‌ترسی له‌سه‌ر ژیانیان ئاواره‌بون\nسه‌لام حسێن، لێپرسراوی به‌شی فریاكه‌وتنی نه‌خۆشخانه‌ی گشتی خانه‌قین به (كه‌ركوك ناو)ی وت “دوو بریندارەكه باری ته‌ندروستییان ناجێگیر بوو، یه‌كێكیان گواسترایه‌وه بۆ نەخۆشخانەی گشتی باقوبە”.\nته‌نیا هه‌فته‌ی رابردوو، زیاد له چوار روداوی هێرشكردن له خانه‌قین، سه‌عدیه و جه‌له‌ولا تۆماركراون.\nعومه‌ر ئه‌مین، دانیشتوی گوندی باپڵاوی له باكوری خانه‌قین به (كه‌ركوك ناو)ی وت “گوندەكەمان چەندینجارە ئاوارە دەبێت و لە ئێستادا زیاتر له نیوەی دانیشتوانه‌كه‌ی رۆیشتون به‌ره‌و ناوچەكانی هەرێمی كوردستان، له 75 ماڵ ته‌نیا 20 ماڵ ماونه‌ته‌وه به‌هۆی مه‌ترسی له‌سه‌ر ژیانیان”.\nئه‌و هاوڵاتییه خوازیاری ناردنی هێزی زیاتره بۆ خانه‌قین و داوایكرد “پێشمه‌رگه ره‌وانه بكرێت تا سەرو ماڵی هاوڵاتیان ببپارێزێت”.\nدیاله، 2018، رێگای سه‌ره‌كی به‌ره‌و گوندی باپڵاوی له باكوری قه‌زای خانه‌قین فۆتۆ: هاوڕێ ئازاد\nهێزه‌كانی پێشمه‌رگه، لە باكوری خانەقین، به تایبه‌ت له نێوان ئه‌و قه‌زایه و كه‌لار، سەنگەری خۆیان جێگیركردووه.\nعەمیدی یاسایی دلێر شكور، فەرماندەی لیوای 3ی پیادەی هێزەكانی پێشمەرگە بە (كەركوك ناو) ی وت “جموجۆڵەكانی تیرۆرستانی داعش زیاد بووە لە خانەقین بەڵام نەبونەتە جێگای مەترسی ئەوتۆ بەسەر ناوچەكە و هۆكاری زیادبونی جموجۆڵی داعش لە ناوچەكەش دروستبونی بۆشایی ئەمنیە”.\nبه‌وته‌ی فه‌رمانده‌كه‌ی پێشمه‌رگه هۆكارێكی تری زیادبونی جموجۆڵی چه‌كداریی سروشتی ناوچه‌كه‌یه، به‌وپێیه‌ی سنورێكی فراوانه و پڕه له باخ و دارستان، ئه‌وه‌ش وایكردووه چه‌كداران به ئاسانی خۆیان حه‌شاربده‌ن.\nله دوای 2003وه دۆسیه‌ی ئه‌منی خانه‌قین به‌ده‌ست پۆلیس و هێزه سه‌ربازیه‌كانی هه‌رێمی كوردستانه‌وه بوو تا گه‌ڕانه‌وه‌ی سوپا و هێزه‌كانی تری سه‌ر به حكومه‌تی ناوه‌ندی عیراق له 16ی ئۆكتۆبه‌ری 2017دا.\nجموجۆڵەكانی داعش زیاد بووە لە خانەقین بەڵام نەبونەتە جێگای مەترسی ئەوتۆ\n“ئێستا هێزه‌كانی پێشمه‌رگه له حاڵەتی بەرگریدان و لەو هێڵەن دوای روداوەكانی 16ی ئۆكتۆبەر ئەركیان پێسپێدراوە، تائێستاش داعش و گروپە تیرۆریستیەكان لە ناوچەكانی ژێر كۆنتڕۆڵی هێزەكانی پێشمەرگە نەیانتوانیوە دزە بكەن” به‌وته‌ی دلێر شكور.\nهه‌روه‌ها وتی “پێشمه‌رگه ئاماده‌یه بۆ هه‌ر هاوكاریی و هه‌ماهه‌نگییه‌ك له‌گه‌ڵ هێزه ئه‌منیه‌كانی عیراق بۆ له‌ناوبردنی داعش و گروپه تیرۆریستیه‌كان”.\nشه‌وی پێنجشه‌ممه 10ی كانونی دوه‌م لە نزیک پردی حەلوان له باکوری رۆژئاوای خانەقین، ده‌ستڕێژی گولـله له خاڵێكی سه‌ربازی پۆلیسی فریاكه‌وتن كرا.\nسه‌رچاوه‌یه‌ك له فەوجی ھەشتی پۆلیسی فریاکەوتنی دیالە لە خانەقین به (كه‌ركوك ناو)ی وت “نزیكه‌ی 9 چه‌كداری داعش ده‌ستڕێژیان ئاڕاستەی خاڵێکی سەربازی كرد.. ژمارەیەکی تر لە چەکدارانیش کارگەیەکی بلۆکیان سوتاند لە ھەمان کاتدا”.\nدوای روداوه‌كه، هێزه سه‌ربازییه‌كان به هاوه‌ن و چه‌كی مامناوه‌ند، بۆردومانی شوێنی جموجۆڵی چه‌كداره‌كانیان كرد.\nبه‌پێی سه‌رچاوه‌یه‌ك له پۆلیسی فریاكەوتنی خانەقین بۆ (كه‌ركوك ناو) چوارشه‌ممه 9ی كانونی دوه‌م له نزیك گوندی شیرك لە باكوری رۆژئاوای خانەقین، دوو بۆمب تەقیوەتەوە، به‌بێ ئه‌وه‌ی زیانی گیانی لێبكه‌وێته‌وه.\nروداوه‌كان له كاتێكدایه له سنوری قه‌زای خانه‌قین ژماره‌یه‌كی كه‌م پێشمه‌رگه‌ی لێیه به‌چه‌كی سوكه‌وه له‌گه‌ڵ پۆلیسی فیدراڵی، حه‌شدی شه‌عبی، ئاسایشی هه‌رێمی كوردستان و پۆلیسی ناوخۆیی سه‌ر به‌وه‌زاره‌تی ناوخۆی عیراق.\nقەیسەر عزی، دانیشتوی ناوچەی گڵەی له خانه‌قین به (كه‌ركوك ناو)ی وت “چەكدارانی داعش داوای سەرانە و هاوكاری دارایی دەكەن لەو كەسانەی دەوڵەمەندن، هەر كەسێك هاوكارییان نەكات ژیانی دەكەوێتە مەترسی، بۆ نمونە بەشێك لە خاوەن كارگەكانی سەر چەمی ئەڵوەن و سیروان لە ناوچەی گڵەی سەرانەیان نەدا و كارگەكانیان خاپور كرا”.\nناوچەی گڵەی به‌دوری 15كم ده‌كه‌وێته باكوری خۆرئاوای قه‌زای خانه‌قین و له 27 گوند پێكدێت، له ئێستادا ناوچه‌كه له‌ژێر ده‌سه‌ڵاتی هێزه ئه‌منییه‌كانی عیراقدایه.\nژماره‌یه‌ك ئەنجومەنی گوندەكانی جه‌له‌ولا داوای دەستلەكاركێشانەوەیان پێشكه‌شكردوه به‌هۆی مه‌ترسی داعشه‌وه\nحەمزە زەرگوشی، فەرماندە لە لیوای 110ی حەشدی شەعبی بە (كەركوك ناو)ی وت “لەم هەفتەیەدا داعش لە دەوروبەری سەعدیە بە شەوان دەستڕێژی گولـلەیان ئاڕاستەی هێزەكانمان كرد له نزیك ده‌ریاچه‌ی حه‌مرین”.\nئه‌و هێزه‌ی حه‌شدی شه‌عبی، ئۆپراسیۆنێكی سەربازیی ئەنجامداوە لە ناوچەی تبج لە نێوان سەعدیە و جەلەولا، ته‌نیا دوو بۆمبی چێنراویان پوچه‌ڵكردۆته‌وه.\nئه‌ندامێكی ئه‌نجومه‌نی ناحیه‌ی جه‌له‌ولا كه له‌به‌ر پاراستنی ژیانی داوایكرد ناوی نه‌هێنرێت به (كه‌ركوك ناو)ی وت “ته‌نیا له دوو مانگی رابردوودا نزیكەی 10 ئەنجومەنی گوندەكانی ناحیه داوای دەستلەكاركێشانەوەیان پێشكه‌شكردوه، به‌هۆی مه‌ترسی له‌سه‌ر ژیانیان، چونكه داعش هەڕەشەیان لێده‌كات ئه‌گه‌ر هه‌ماهه‌نگییان له‌گه‌ڵ نه‌كه‌ن و ئه‌نجومه‌نێكیش رفێنراوه و چاره‌نوسی دیارنیه”.\nناحیەی جەلەولا لەپارێزگای دیالە، له ناوه‌ڕاستی 2014دا كه‌وته ده‌ستی داعش و لەكۆتایی هەمان ساڵدا هێزەكانی پێشمەرگە كۆنترۆڵیان كردەوە و هەر ئەوانیش دۆسییەی ئەمنی ناحییەكەیان گرتەئەستۆ، تا له 16ی ئۆكتۆبه‌ری 2017دا ئه‌منیه‌تی له‌لایه‌ن هێزه‌كانی حكومه‌تی ناوه‌ندیه‌وه وه‌رگیرایه‌وه.


قه‌یرانی بێ ئاوی له پشت سه‌دی “گاوشان”ی كامیاران – کۆمەڵە_رێكخراوی كوردستانی حیزبی كۆمونیستی ئیران\nجولای 28, 2021 4\nسه‌دی “گاوشان” یه‌كێك له گه‌وره‌ترین سه‌ده خاكیه‌كانی ئێران و ڕۆژهه‌ڵاتی ناوه‌ڕاسته كه له ڕێگه‌ی چه‌ندین تونێل، ئاوه‌كه‌ی ده‌گوازڕێتته‌وه بۆ چه‌ند ئۆستانی دیكه.\nئه‌و سه‌ده له كاتی ئاوگیری دا چه‌ندین گوند و ده‌یان هێكتار زه‌وی پڕبایه‌خی كه‌شاوه‌رژی برده ژێرئاو و بووه هۆی كۆ‌چاندنی زۆره‌ملی خه‌ڵكی ناوچه‌كه بۆ شاره‌كانی كامیاران و سنه. جێی ئاماژه‌یه كه له‌و كاته‌وه ئه‌و سه‌ده سازكراوه هیچ به‌هره‌یه‌كی بۆ خه‌ڵكی ئۆستانی كوردستان نه‌بووه، به‌ڵكوو له پڕۆژه هه‌ره گه‌وره‌كانی سپای پاسدران بۆ گوازتنه‌وه‌ی ئاوی ئه‌و ناوچه‌یه بۆ پڕۆژه نیزامی و سه‌نعه‌تییه كانیان بووه.


كەشوهەوای هەرێم گۆڕانكاری بەسەردادێت - تۆڕی میدیایی خەڵک\nبەپێی پێشبینییە كەشناسییەكان، گۆڕانكاری لە كەشوهەوای هەرێم ڕوودەدات و لەم مانگەدا دوو شەپۆلی بەهێزی بەفر و باران ناوچەكانی هەرێم دەگرێتەوە.\nئاراس جەبار، شارەزای كەشناسی بۆ (خەڵك) ئاماژەی بەوەكرد، شەپۆلێكی زۆر باشی بارانبارین ناوچەكە دەگرێتەوە و لە ئێستادا سوپاس بۆ خودا دۆخەكە زیاتر جێگیربووە و لە كۆتایی ئەم ھەفتەیە ڕۆژی پێنج شەممە ١٦-١٢-٢٠٢١ كاریگەری نزمە پاڵەپەستۆیەكی بەھێزی بارانبارین كاردەكاتە سەر كەشی ناوچەكە.\nڕاشیگەیاند، بەتایبەت لەڕۆژانی ١٧ و ١٨ی ئەم مانگە كاریگەرییەكانی بەشێوەیەكی سەرتاسەری لە ناوچەكانی ھەرێمدا قوڵدەبێتەوە بۆ بارانێكی زۆر و دلخۆشكەر.\nوتیشی، “دوا بەدوای ئەوەش ئەگەر ھەیە و پێشبینی دەكرێت لە مەودای ڕۆژانی ٢٢ بۆ ٢٦ ئەم مانگە بارستە ھەوایەكی تا ڕادەیەك سارد لە سیبریا بەرەو وڵاتانی توركیا و باكوری ئێران شۆڕببێتەوە بۆ ناوچەكانمان لەگەڵ ھاتنەوەی شەپۆلێكی دیكەدا كاریگەری ئەبێت لەسەر نزمبوونەوەی بەرچاوی پلەكانی گەرما و دەستپێكێكی زستانەی ئەبێت بۆ ھاتنی سەرما و بارینی بەفر لە ناوچە شاخاوییەكاندا”.\nخەڵك- سەرەڕای ئەوەی هێشتا یەك مانگی وەرزی هاوین ماوە، بەڵام بەفر لە چیاكانی باكووری كوردستان باری. محەمەد كەمال، شارەزای كەشناسی بۆ (خەڵك) ئاماژەی…


حزبی بچوك … هه‌ندرێن شێخ راغب – Denegkan\nحزبی بچوك … هه‌ندرێن شێخ راغب\nهه‌رچه‌نده له‌سه‌ره‌تاوه ده‌مه‌وێت بلێم من ئه‌شكالم له‌گه‌ل ناوی بچوك‌و گه‌وره هه‌یه بۆ حزب‌و نازانم كێ‌و چۆن‌و كه‌ی شتی وا له‌ناو فه‌رهه‌نگی سیاسی‌و حزبی كوردیدا سه‌ریهه‌ڵداوه؟ به‌ڵام له‌به‌ر تێگه‌یشتنی خوێنه‌ر وشه‌ی بچوك‌و گه‌وره وه‌كو خۆی به‌كارده‌هێنم چونكه بابه‌ته‌كه‌م له‌سه‌ر پرسی حزبی بچوكه له‌كوردستان.\nله‌هه‌رێمی كوردستان یان باشوری كوردستان، حزبی جۆراوجۆر هه‌ن، به ره‌نگ‌و ئایدیا‌و بۆچونی جودا، هه‌میشه هه‌ریه‌كه‌یان بانگه‌شه‌ی جیاوازی خۆی ده‌كات، ئه‌وه‌ی دروستیش ده‌بێت خۆی له‌وانی تر به‌جیا ده‌زانێت بۆیه بانگه‌شه بۆ دۆی خۆی ده‌كات، سه‌یرترین شتی حزبی كوردی ئه‌وه‌یه كه هه‌رگیز به‌دۆی خۆی ناڵێ ترشه؟ حزبی كوردی دۆی خۆی له‌وانی تر پێ به‌تامتر‌و باشتره، به‌ڵام له‌بیریده‌چێت دۆی هه‌نوكه له‌ناو مه‌شكه دروست ناكرێ له‌ناو كارگه‌ی مۆدێرن دێته به‌رهه‌م، مه‌به‌ستم ئه‌وه‌یه حزبی كوردی نازانێت ئێستا سیاسه‌ت له شاخ نیه له‌ناو شار‌و هۆڵه‌كاندا قسه‌ی لێ ده‌كرێ، ئێستا له‌بری ئه‌وه‌ی خه‌ڵكێك به گۆره‌وی ئه‌ستوری كورده‌واری ناو به‌فری زستان باسی سیاسه‌ت بكات، به\nسه‌كسوكه‌وه دێت له سیاسه‌ت ده‌دوێت. ره‌نگ بێت له‌ناو هێنانی سیاسه‌ت كردن كه‌م حزب هێنده‌ی حزبی بچوك له كوردستان له كێشه‌دا بێت، له‌راستیدا ئێمه پێمان وایه حزبی گه‌وره كێشه‌ی گه‌وره‌ی هه‌ن، به‌لام له‌كوردستان شتی جوداتر ده‌بینین، چونكه حزبی بچوك كێشه‌ی گه‌وره‌ی هه‌یه، به‌ڵام حزبی گه‌وره پاره‌و ده‌سه‌ڵاتی گه‌وره‌و كێشه‌ی بچوكی هه‌ن؟ حزبی بچوك زۆر زه‌حمه‌ت پینه‌ی پێ ده‌كرێ به‌ڵام حزبه گه‌وره‌كان وه‌ستای پینه‌كردنی كه‌لێنه‌كانیانن.. له‌وه‌ش به‌ولاوه تر ئه‌وه‌یه حزبه بچوكه‌كان هه‌میشه هه‌وڵا ده‌ده‌ن هاوسه‌نگی سیاسی ناو كوردستان له‌ده‌ست نه‌ده‌ن‌و كێشه‌ی گه‌وره روبه‌روی دۆخی حزبی خۆیان نه‌كه‌نه‌وه، چونكه له‌راستیدا سیاسه‌ت پاوانی حزبه گه‌وره‌كانه به‌هۆی ده‌سه‌ڵات و پاره.\nئه‌وه‌ی له‌كوردستان له‌دوای راپه‌ڕینه‌وه حزبه گه‌وره‌كان زۆر كاری له‌سه‌ر ده‌كه‌ن ئه‌وه‌یه كه ته‌واوی سیاسه‌ت كردن له پاره‌و ده‌سه‌ڵاتدا كورت بكه‌نه‌وه، نه‌خۆشی مه‌ترسیدار ئه‌وه‌یه ئه‌م تێگه‌یشتنه حزبه بچوكه‌كانیشی گرتۆته‌وه. هه‌میشه حزبه‌كان له‌سه‌ر ئه‌وه شه‌ڕیانه چۆن بگه‌نه ده‌سه‌ڵات‌و پایه‌ی خۆیان پته‌و بكه‌ن، به‌لام بیریان چووه گرنگ به‌ده‌سته‌وه‌گرتنی ده‌سه‌ڵات نیه گرنگ به‌ڕێوه‌بردنیه‌تی، حزبی بچوك خه‌ونی ئه‌وه‌ی هه‌یه گه‌وره بێت، به‌ڵام خه‌یاڵی ئه‌وه‌ی نیه چۆن گه‌وره بێت، هه‌ر حزبێكی بچوك خه‌ون به گه‌وره بونه‌وه ببینێت ده‌بێت به شاخی سه‌خته‌وه به به‌رنامه‌ی تیژه‌وه به كادیری به ئامانجه‌وه به‌ره‌و گه‌وره‌بون بچێت، به‌ڵام هه‌ر دوو دۆخی پاره‌و ده‌سه‌ڵات ئه‌م شتانه‌ی له كرۆكی حزبایه‌تی حزبه بچوكه‌كان توشی كرمێ بون كردوه. ته‌نانه‌ت زۆر كادیری به‌توانای ناو حزبه بچوكه‌كان له‌به‌ر پاره‌و ده‌سه‌ڵات كۆچیان كرد بۆ ناو حزبه گه‌وره‌كان، یان بڵێم به جۆرێكی تر پاره‌و ده‌سه‌ڵات زۆر كادیری له حزبه بچوكه‌كان بێ ئومێد كرد له حزبایه‌تی كردن، سه‌یر ئه‌وه‌یه حزبه بچوكه‌كانیش هێنده‌ی حزبه گه‌وره‌كان پاره‌یان خۆش ده‌وێت.. له‌راستیدا ئه‌م دۆخه مه‌ترسیداره حزبی بچوك دروستی نه‌كردووه به‌ڵكو حزبه گه‌وره‌كان زۆر ده‌مێكه كاری له‌سه‌ر ده‌كه‌ن، بۆ ئه‌وه‌ی تۆ له‌ناو حزبه بچوكه‌كان بیرنه‌كه‌یته‌وه، ئه‌وا پاره‌و ده‌سه‌ڵاتت نادرێتێ، له‌كوردستان له‌سه‌ر تێگه‌یشتن‌و شعوری خه‌ڵك كار بۆ ئه‌وه ده‌كرێ هه‌رچی له‌ناو حزبی بچوكدا كار بكات ئه‌وا به بچوكی سه‌یر بكرێت، واتا مادام تۆ له‌ناو حزبی بچوك كار ده‌كه‌یت كه‌واته ده‌بێت بچوك بیر بكه‌یته‌وه، له‌ناو هۆڵی بچوك قسه بكه‌یت، وه‌ك چۆن حزبی گه‌وره له هۆڵی گه‌وره قسه ده‌كات؟ ئه‌مه‌ش لایه‌نێكی تری نێگه‌تیڤی سیاسه‌ت كردنه له‌ناو كوردستان له‌چوارچێوه‌ی حزبدا، چونكه ئه‌گه‌ر مرۆڤ زیره‌ك‌و خاوه‌ن به‌رنامه‌و پڕۆگرامی زۆر باش بێت، به‌ڵام مادام له‌ناو حزبێكی بچوكدا كار ده‌كات ئه‌وا بچوك سه‌یری ده‌كرێ. ئێستا له دۆخێكی مێژوی جیاوازدا كار ده‌كه‌ین، كه ده‌رفه‌تێكی فه‌رهه‌نگی هه‌یه بۆ حزبه بچوكه‌كان هه‌ڵه‌ی مێژویی حزبایه‌تی له‌كوردستان راست بكه‌نه‌وه‌و به كاروبه‌رنامه‌و تێگه‌یشتنی خۆیان، ده‌ستكاری هۆشیاری گشتی بكه‌ن‌و ئه‌م راستیه بچه‌سپێنن كه حزب هه‌یه بچوكه به‌ڵام عه‌قڵی گه‌وره‌ی هه‌یه، حزب هه‌یه بچوكه به‌ڵام رۆحێكی مه‌زن له‌ناویدا جوڵه ده‌كات، حزب هه‌یه بچوكه به‌ڵام مه‌زنتر له‌وانی تر سه‌یری ئازادی ده‌كات، حزب هه‌یه بچوكه به‌لام خه‌یاڵی گه‌وره‌ی نیشتمانی هه‌ن.. بۆیه گرنگه هۆشیاری گشتی كوردستان له‌و تێگه‌یشتنه دوور\nبخرێته‌وه كه پێی وایه حزبه بچوكه‌كان سێبه‌ری حزبه گه‌وره‌كانن له سیاسه‌ت كردندا. دیموكراسی له‌سه‌ر فره‌حزبی‌و ئاڵوگۆڕی ده‌سه‌ڵات‌و به‌رنامه‌ی جیاواز گه‌شه ده‌كات، ئێمه‌ش داوای سیسته‌مێكی دیموكراسی ده‌كه‌ین، كه‌واته پێویسته چیتر حزبی بچوك له كوردستان له‌دۆخه گشتیه‌كه‌ی ناو حزبی گه‌وره‌دا مه‌له نه‌كات، به‌ڵكو یان ئه‌وه‌تا به‌هه‌موو حزبه بچوكه‌كان حزبێكی جددی پێكه‌وه بنێن، یان ئه‌وه‌تا ماڵیان له‌گه‌ڵا حزبه گه‌وره‌كان تێكه‌ڵا بكه‌نه‌وه، یان ئه‌وه‌تا ئه‌و حزبه‌ی خه‌یاڵی خۆی خۆش ده‌وێت بڕیار بدات سیاسه‌ت له چنگی پاره‌و ده‌سه‌ڵات ده‌ربهێنێت ئه‌گه‌ر له‌بازنه‌یه‌كی زۆر بچوكیشدا بێت، مه‌به‌ستم ئه‌وه‌یه بڵێم كارێك ده‌ست بداتێ كه كادیره‌كانی هه‌م حه‌زی پاره‌و\nده‌سه‌ڵاتیان هه‌بێت له بودجه‌ی حزبه‌كه‌یان‌و ئۆرگانی حزبه‌كه‌یان هه‌میش هه‌وڵا بده‌ن وێنه‌یه‌كی تازه له سیاسه‌ت كردن‌و حزبایه‌تی كردن بدۆزنه‌وه كه لانی كه‌م له حزبه گه‌وره‌كان نه‌چن. راسته راگرتنی ئه‌م هاوسه‌نگیه له‌نێوان بودجه‌و ده‌سه‌ڵات‌و وێنه‌یه‌كی تازه زۆر ئه‌سته‌مه بۆ دۆخێكی له‌م جۆره‌ی سیسته‌می سیاسی كوردستان، به‌ڵام مه‌حاڵیش نیه. لێره‌دا پێویسته پرسیارێك بكه‌ین، ئایا ئه‌گه‌ر حزبێك شه‌رعیه‌تی شۆڕشگێڕی هه‌بێت، له شاخ تفه‌نگی بۆ كوردستان به‌شانه‌وه بووبێت، له‌ناو شاریش په‌رێزی خۆی راگرتبێت، ئه‌وا چۆن له‌خۆی قبوڵا ده‌كات حزبێكی بچوك بێت؟)دیاره مه‌به‌ست له‌شه‌رعیه‌تی شۆڕشگێری ئه‌وه نیه به‌و دیكتاتۆریه‌تیه‌ی هه‌نوكه بڵێین ئامین واته له‌ژێر رۆشنایی ئه‌و قسه باوه‌ی كه ده‌ڵێ: شۆڕشگێڕی دوێنێ دیكتاتۆری ئه‌مڕۆن) چۆن له‌خۆی قبوڵا ده‌كات شه‌رعیه‌تی په‌رله‌مانی نه‌بێت‌و به‌كورسی‌و دوو كوردسی یان هه‌ر كورسی نه‌بێت له‌ناو په‌رله‌مان‌و بڕیاری سیاسی بێت، ئایا حزبی بچوك زه‌مینه‌ی نیه یان تاكی كورد\nهۆشیاریه‌كه‌ی له‌سه‌ر ئه‌وه قوڕمیش كراوه چاوی هه‌ر له حزبی گه‌وره‌و لیستی گه‌وره بێت، چونكه ئه‌نجامی هه‌ڵبژاردنی په‌رله‌مانی له‌كوردستان به دڵی حزبه بچوكه‌كان نه‌بوو، وه هه‌میشه‌ش حزبی بچوك ده‌نگی كه‌می هێناوه، ئه‌م گرێیه چیه بۆ حزبی بچوك دروست بوو كه هه‌میشه ده‌نگی كه‌م بێنێت، ئایا له‌به‌رئه‌وه‌یه كه پله‌و پاره‌ی نیه بیبه‌خشێته خه‌ڵك‌و ده‌نگی خه‌ڵكی پێ بكڕێت؟ یان خه‌له‌ل له وشیاری تاكی كوردیه چاوی به‌رنامه‌و كه‌سایه‌تی كوردستانی حزبه بچوكه‌كان نابینێت… ئه‌وه‌ی جێگای نیگه‌رانیه له‌ناو هه‌رێمی كوردستان ئه‌وه‌یه كه كارێكی جددی له‌سه‌ر ئه‌وه ده‌كرێت حزبه گه‌وره‌كان بۆ هه‌میشه گه‌وره بن‌و حزبه بچوكه‌كانیش بۆ هه‌میشه بچوك بمێننه‌وه. ده‌یانه‌وێت ئه‌م خه‌ریته‌یه له حزب‌و حزبایه‌تی كردن بكه‌نه خه‌ریته‌یه‌كی ئه‌به‌دی. ئه‌مه‌ش پێش هه‌موو شت گورزی گه‌وره له ئه‌زمونی هه‌رێم‌و دیموكراسی ده‌دات، چونكه كولتوری ئاڵوگۆڕی ده‌سه‌ڵات له‌م وڵاته‌دا به‌رهه‌م ناهێنرێت، تاوه‌كو خه‌ریته‌ی حزبی بچوك‌و گه‌وره جێ گۆڕكێی پێ نه‌كرێ. حزبی بچوك‌و بچوكترین هه‌ن له كوردستان، كاریش بۆ ئه‌وه ده‌كرێ حزبی گه‌وره‌و گه‌وره‌ترینیش هه‌بێت! ئه‌وه‌تا له‌دوای ئاكامی هه‌ڵبژاردنی په‌رله‌مانی عێراق جوان ده‌بینرێ. حزبی بچوك له‌ناو چوارچێوه‌یه‌كی بچوكدا مامه‌ڵه‌ی له‌گه‌لدا ده‌كرێ، تواناكانی وه‌كو توانای بچوك سه‌یر ده‌كرێن، وه خه‌ڵكی كوردستانیش هه‌میشه ئه‌و پرسیاره ده‌كات ئایا رۆڵی حزبه بچوكه‌كان چیه؟ لانی كه‌م له‌ئێستادا بۆچی\nچاوه‌كانیان له‌سه‌ره‌و پرسیاریان ئاراسته ده‌كرێ، حزبی بچوك له‌بۆنه‌ی بچوكدا داوه‌ت ده‌كرێ، هه‌وڵا ده‌ده‌ن قسه‌ی بچوكیشی هه‌بێت، هه‌وڵا ده‌ده‌ن خه‌یاڵه‌كانی بخه‌نه ژێر مشتێ تۆزه‌وه، وه‌ك چۆن هه‌ندێ دوكان دروست كراون به‌ناوی حزب‌و دوو ئامانجیان هه‌یه، یه‌كه‌میان بۆ میكاجی ده‌سه‌ڵات‌و حزبه گه‌وره‌كان‌و رای ده‌ره‌وه‌یه كه كوردستان فره حزبیه. دووه‌م بۆ لێدانه له حزبه بچوكه‌كان، بۆ ئه‌وه‌یه سه‌ر له خه‌ڵك تێكبده‌ن كه جیاوازی نێوان ئه‌م دوكانانه‌و حزبه بچوكه‌كان نه‌كات.. كه‌واته له‌كۆتایدا ده‌مه‌وێت بڵێم حزبه بچوكه‌كان ئه‌گه‌ر هیچیشیان پێ ناكرێ ئه‌وا با هه‌وڵا بده‌ن ئه‌م دوكانه بچوكه دروستكراوانه چیتر گورز له فه‌رهه‌نگی حزبایه‌تی نه‌ده‌ن، وه حزبه گه‌وره‌كانیش وا لێ بكه‌ن لانی كه‌م جورئه‌تی ئه‌وه نه‌كه‌ن هێنده بێ منه‌ت‌و بچوك سه‌یری حزبی بچوك بكه‌ن، به‌ڵكو پێوه‌ره‌كان شتی ترن‌و سیاسه‌تیش به گه‌وره‌یی‌و بچوكی نیه چونكه ده‌مێكه كورد گوتویه‌تی: عه‌قڵ به بچوكی‌و گه‌وره‌یی نیه .\nPrevious ئەنارکیزم، پەرتووکخانەی کوردی و سەرچاوەی ڕەخنەگرانی\nNext پەرلەمانی كوردستان و، كەڵكەڵەی ڕامكردنی مرۆڤی كورد !..


https://1baiser.com عەبدوللەتیف سەلەفی دەگەڕێتەوە بۆ وتاردان |\nHome ڕاپۆرت عەبدوللەتیف سەلەفی دەگەڕێتەوە بۆ وتاردان\nعەبدوللەتیف سەلەفی دەگەڕێتەوە بۆ وتاردان\non: تشرینی دووه‌م 06, 2016 In: ڕاپۆرت, سەرەکیNo Comments\nئەوقاف لێپێچینەوە دەكات\nلەگەڵ ئەوەی پێی ڕاگەیەنراوە، کە ناتوانێت وتاری هەینی پێشکەش بکات، بەڵام عەبدولـلەتیف ئەحمەد (سەلەفی) بەدەر لە ڕێنماییەکانی وەزارەتی ئەوقاف وتاری هەینیی پێشکەش کردووە و بەرپرسانی وەزارەتی ئەوقاف و بەڕێوەبەرایەتیی ئەوقافی سلێمانی ڕایدەگەیەنن بە ئاگاداریی ئەوان نەبووە و لێپێچینەوەیان لەگەڵدا کردووە.\nلەو بارەیەوە مەریوان نەقشبەندی بەڕێوەبەری پەیوەندییەكان و پێكەوەژیانی ئایینی لە وەزارەتی ئەوقاف و كاروباری ئایینی بە ״ئاژانس״ی ڕاگەیاند ״عەبدولـلەتیف ئەحمەد لە وتار ڕاگیراوە، بەڵام هەفتەی پێشوو ئەو مەلایەی لە شوێنی ئەو دانراوە لەوێ نەبووە، ئەو کەسەی مزگەوتەکە بەڕێوە دەبات بە دەرچوون لە یاساکانی وەزارەتی ئەوقاف پێی وتووە وتاری هەینی پێشکەش بکات.״\nوەک نەقشبەندی ئاماژەی پێ کرد، دواتر ئەوان لێپێچینەوەیان لەگەڵدا کردووە و بۆ ״ئاژانس״ وتی: ״ئێمە لای خۆمانەوە بەڕێوەبەری مزگەوتەکەمان بانگ کردووە و لێپێچینەوەمان لەگەڵدا کردووە، چونکە تا ئەنجامی لیژنەکە دەرنەچێت و وەزارەتی خوێندنی باڵا ئاگادارمان نەکاتەوە بە هیچ شێوەیەک نابێت وتار پێشکەش بکات.״\nهەروەها نەقشبەندی باسی لەوەش کرد، کە ״ئەو وتاری هەینییە بێ ئاگاداری ئەوقافی سلێمانی بووە، ئەو کەسەی مزگەوتەکە بەڕێوە دەبات بێ ئاگاداری ئەوقاف داوای لە عەبدوللەتیف ئەحمەد کردووە لە نەبوونی وتاربێژدا وتارەکە پێشکەش بکات و پێی وتووە دواتر لەگەڵ ئەوقاف قسە دەکات.״\nهاوکات فەرەیدوون غەریب بەڕێوەبەری گشتیی ئەوقاف و کاروباری ئایینیی سلێمانی بۆ ״ئاژانس״ وتی: ״بە بێ ئاگاداریی ئێمە و بێ گەڕانەوە بۆ ئەوقاف ئەو وتارەی پێشکەش کردووە، بانگمان کرد و لێپێچینەوەمان لەگەڵدا کرد.״\nبە وتەی فەرەیدوون غەریب ״عەبدولـلەتیف ئەحمەد پێی وا بووە ئەو هەینییە هەینیی پاڕانەوە و باسکردنی شەڕی داعش و سەرکەوتنەکانی پێشمەرگە بووە، ئەویش دەوروبەرەکەی فشاریان لێ کردووە و وتار پێشکەش بکات، بەڵام من بە حاجی ڕەزا بەڕێوەبەری مزگەوتەکەم وت ئەم پیاوە خوێندەوارە، بەڵام لەبەر ئەو حاڵەتەی هەبووە، ئەم پیاوە سارووخیش درووست بکات سوودی نییە.״\nفەرەیدوون غەریب لە بارەی تەنسیبی عەبدولـلەتیف ئەحمەد و براکەی بۆ سەر ئەوقافی سلێمانی وتی: ״بێ ئاگاداری ئێمە لە وەزارەتەوە بۆ ماوەی ساڵێک خراونەتە سەر ئەوقافی سلێمانی. لەم بڕیارەشدا وەزارەتی خوێندنی باڵا و وەزارەتی ئەوقاف خۆیان ئەمەیان کردووە بێ ئەوەی بگەڕێنەوە بۆ ئەوقافی سلێمانی، منیش وەک ڕێزێک بۆ وەزیر ڕەتم نەکردەوە و پابەند بووم پێیەوە.״\nبەڕێوەبەری گشتیی ئەوقاف و کاروباری ئایینیی سلێمانی لە درێژەی وتەکانیدا وتی: ״ئێمە پێمان وتن بە هیچ شێوەیەک نابێت وتار بدات و ئەگەر پابەند نەبێت بە بڕیاری ئەوقافەوە ئەوا تەنسیبەکەی لە خوێندنی باڵاوە بۆ ئەوقاف هەڵدەوەشێنمەوە.״\nئەو لیژنەیەی بۆ بەدواداچوونی کەیسی عەبدولـلەتیف سەلەفی پێک هاتبوو لە ئەنجامدا سێ بڕیاری دا، بە پێی ئەو بڕیارانە عەبدوللـەتیف گواستراوەتەوە بۆ سەر وەزارەتی ئەوقاف، هەروەها ڕاگری پەیمانگەکە دوور خراوەتەوە و بڕیاریش دراوە پەیمانگەی زانستە ئیسلامییەکان لە سلێمانی دابخرێت.\nدکتۆر جەمال کەمال حسێن سەرۆکی لیژنەی بەدواداچوونی کەیسی هاوسەرگیریی عەبدولـلەتیف سەلەفی، لە بارەی بڕیاری دوورخستنەوەی ڕاگری پەیمانگەکەوە بە ״ئاژانس״ی ڕاگەیاند: ״بە هۆی کەموکورتی لە کاروباری کارگێڕی لە لایەن ڕاگرەکەوە، کە نەیتوانیبوو مامۆستاکان و هەڵسوکەوتی ناو پەیمانگە کۆنتڕۆڵ بکات، لە کارەکەی دوور خرایەوە.״\nمرۆڤ-سەنتەری لە مەبەستەکانی شەریعەتدا\n״قه‌ڵغانی فورات״ لێدانی ڕۆژئاوا به بیانووی داعش\nکچە ڕۆژنامەنووسێکی کەتەلۆنی لە کوردستان: کوڕان داوای پەیوەندییان لێ کردووم\nعەبدولباست سەیدا: بڕیار لای ئەنەکەسە نییه و له پیرمامه‌وه بۆیان ده‌درێت\nده‌نگم بۆ کێیه؟!\nئاراس وه‌لی: تۆماری دەنگدەرانی هەرێم نادرووستە\nله په‌رواێزی ئه‌زموونی بانگه‌شه‌ی هه‌ڵبژاردنه‌وه!


منتدى الأخوات في طريق الإيمان - پەیامێك بۆ خوشكان_الكوردي\n- Islam by all languages (http://akhawaat.com/akhawat/forumdisplay.php?f=22)\n- - پەیامێك بۆ خوشكان_الكوردي (http://akhawaat.com/akhawat/showthread.php?t=56916)\nهديةالرحمن 10-15-2015 10:13 PM\nپەیامێك بۆ خوشكان_الكوردي\nالحمدلله وحده.. والصلاة والسلام على رسول الله واله وصحبه ومن والاه اما بعد:\nئەی خوشكی موسڵمان هەموو گەوهەرێك قەرەبوو (تەعویز) دەكرێتەوە ئەگەر بشكێ یان وون بێ یان بدزرێ بەس تۆ نەبێ كێ ئافرەتی موسڵمانمان بۆ قەرەبوو (تەعویز) دەكاتەوە، كە بەرێزە خانمە.. داوێن پاكە بەشەرمەو شكۆیە..!!بزانە سیفەتی كچی بڕوادارو ئافرەتی موسڵمانی پێگەیشتوو.نمونەیی ئەمانەیە:\n* لە بیرو باوەڕدا: لەسەر رێڕەوی (ئەهلی سوننەت و جەماعەت)و موسڵمانە باشەكانی پێشوی گەلی موسڵمان بێ.\n* لە رێبازدا: خواو پێغەمبەر صلى الله عليه وسلم و هاوەڵەكانی و پەێڕەوكەرانی چى یان وتووە ئەوە رێبازی بێ.\n* لە خووڕەوشتدا: خووڕەوشتی موسڵمانانە بێ (وەكو قورئان بێ).\n* لە چاولێكردندا: چاو لە دایكی بڕواداران (خێزانی پێغەمبەر صلى الله عليه وسلم)و ژنی هاوەڵەكانی پێغەمبەرو ئافرەتە باشەكان دەكا.\n* لە خۆشەویستیدا: خواو پێغەمبەر صلى الله عليه وسلم و ئەوانەی ئایینی خوایان لە ئەستۆ گرتووە خۆش دەوێ.\n* لە تەنیایى دا (خلوتها): بیر لە رۆژی دوایی دەكاتەوەو كردەوەی باش دەكو لە پێشە خۆی بۆ تاریكایی گۆڕو تەنگی ئەلحەدی دەنێرێ.\n* دەستە خوشكایەتی: لەگەڵ هەموو ئافرەتێكی بڕوادارو موسڵمان و ئایینی خوا لە ئەستۆ گردەكا.\n* رق بوونەوەی: لە جولە كەو كافرو ئەوانەی بانگەوازی بۆ بەرەڵایی ئافرەت دەكەن.\n* دوژمنی: هەموو گۆرانی و بەزم و رەزم و گۆڤاری وێنەی رووت و قووت و هزرو ئەوانەی بیری نەخۆشی بڵاودەكاتەوەو هەموو زنجیرە فلیمی خۆشەویستی و دڵداری و سەرلێشێواوی و هەموو ئافرەتێكی رووتی سفووری بەرەڵایه و هەرچی خوا پێی ناخۆشە.\n* بەردەوام بوون: لەسەر تۆبە كردنی راست و بەهەموو هەلو مەرجەكانیەوە، چونكە خوای گەورە تاوان بەخشه و میهرەبانە.\n* شووكردنی: بە گوێرەی ئایینی ئیسلامە یانی بێ دەهۆڵ و زوڕناو بێ تیپی مۆسیقاو گۆرانی بێژە، بێ شایی رەشبەڵەك و رەقس و سەمایه و ناچێتە ساڵۆن و نادی.\n* هیوایەتی: خێزانێكی موسڵمان پێك بێنێ و نەوەیەكی نوێ لەسەر ئیسلامی راستەقینە پەروەردە بكات.\n* پشودانی (اجازة): لەزانستی بەسوودو رەوا بەسەربا.\n* سەیران كردنی: تێفكرین و بیركردنەوەو پشودانە چونكە نەفسی مرۆڤ ماندوو دەبێ.\nمەرجەكانی خۆداپۆشین (حجاب)ی ئافرەت\nئەی خوشكی موسڵمان بزانە زاناكان هەشت خاڵیان لەبەر چاو گرتووە بۆ خۆداپۆشین (حجاب) كە ئەمانەی لای خوارەوەن.\n1) خۆداپۆشینی هەموو لەش (ئەگەر چی كێشە هەیە لە نێو زاناكاندا لەسەر داپۆشینی دەست و دەم و چاو)، بەڵام سوننەت وایە یا ئەگەر دەتوانی خۆداپۆشین هەموو گیانت بگرێتەوە بەبێ جیاوازی دەست و دەم و چاوو پێت و قۆڵ و باسكت.\n2) نابێ حیجابەكە خۆی لە خۆیدا سەرنج راكێشەر بێ یا بەگوڵ و وێنە رازابێتەوە یا رەنگاو رەنگ بێ و مایەی تەماشاكردن بێ، یا بەداوی زێڕو زیو نەقش كرابێ.\n3) دەبێ حیجابەكە لە قوماشەكی ئەستوور بێ و تەنك نەبێ.\n4) دەبێ حیجابەكە بەبەرت شاش و فراوان بێ، نابێ تەسك و تریسك بێ و عەكس و مەغزی بەدەنت دیاربێ.\n5) نابێ حیجابەكە وەكو جلكی پیاوان بێ.\n6) نابێ حیجابەكە بۆن خۆش یا بۆندار (موعەتتەر) بێ.\n7) نابێ حیجابەكە بەهی خوانەناسان بچێ لە شێوەدا بۆ نموونە بڵێین كورت بێ.\n8) نابێ حیجابەكە لەبەركەی بۆ ناوو دەنگ بێ، چونكە پێغەمبەر صلى الله عليه وسلم فەرموویەتی: (هەر كەسێك جلك بۆ ناوو دەنگ لەبەركا لە دونیا ئەوە رۆژی قیامەت خوا جلكی زەلیلی لەبەر دەكا و پاشان ئاگری تێبەردەدا) رواە ابو داود.\n9) ئەو جوبەیەی ئێستا باوە ئافرەتی موسڵمان لەبەری دەكەن كە پانتۆڵێك و كراسێكە ئا سەر ئەژنۆ ئەوە حیجابی شەرعی نیە، ئەگەر عەبای لەگەڵ لەبەر نەكەی.\nگۆڕ سەندوقی كردەوەیە\nئەی كچی ئیسلام: ئەی خۆشكی دوایی و دونیام لە خوا بترسە، ئاگاداری فەرمانی خوا بە، ئەمڕۆ رۆژی كردەوەیه و حیسابت لەگەڵ ناكرێ، بەڵام بەیانی رۆژی حیسابه و كردەوەت بۆ ناكرێ.\nئەی خوشكم بزانە مرۆڤ لە رابواردن و گەمه و گاڵتە دایە هەتا هەڵۆی مردن دەیگاتێ و بێداری دەكاتەوە، ئەی خوشكم گریانم بۆت دێ.. داخوا دەبێ حاڵت چۆن بێ كاتێ گیان دەگاتە گەرووت و قاچەكانت لە هەژمەتی مردن تێك دەئاڵێ و لە مێردو كەس و كارو كوڕو كچ و خۆشەویست و ئەزیزان جودا دەبیەوە جێیان دێڵی !!\nئەی خوشكم دەبێ داخۆ حاڵت چۆن بێ كە لە نێو دارەبازەت دەنێن و لەسەر شان هەڵت دەگرن و دەتبەنە گۆڕستان و لە ژێر خاكت دەنێن!!\nئای بۆ ئەو كاتە تەنگ و ترسناكەی كە دەچیتە نێو گۆڕێكی تاریك و ئەلحەدێكی تەنگ.\nئەی خوشكم داخۆ دەبێ وەڵامت چی بێ كاتێ هەردوو فریشتەی مونكەرو نەكیر دێن و پرسیاری خواو ئایین و پێغەمبەرت لێ دەكەن !!\nئەی خوشكم ئاخۆ دەبێ حاڵت چۆن بێ لە رۆژی قیامەت كە زیندوو دەكرێیەوەو لە گۆڕ دێیە دەر !!\nئەی خوشكم، ئایا داخۆ دەبێ حاڵت چۆن بێ كە دەفتەری كردەوەت دەدرێتە دەستت و پردی سیراط ئامادە دەكرێ و تەرازوو دادەنرێ و جەهەننەم نزیك دەبێتەوە، ئای خوایە گیان، ئای خوایە گیان هاوار فریامان كەوە..\nئەی خوشكم ئا ئەوەیە دوا جێگەو رێگەو دوا قۆناغ و چارەنووست [حَتَّى إِذَا جَاءَ أَحَدَهُمُ الْمَوْتُ قَالَ رَبِّ ارْجِعُونِ*لَعَلِّي أَعْمَلُ صَالِحًا فِيمَا تَرَكْتُ كَلاَ إِنَّهَا كَلِمَةٌ هُوَ قَائِلُهَا وَمِنْ وَرَائِهِمْ بَرْزَخٌ إِلَى يَوْمِ يُبْعَثُونَ] المؤمن 99-100. واتە: (هەتا ئەجەل لێی نزیك دەبێتەوەو هەست بەنیشانەكانی مردن دەكا و جێگەی خۆی لە ئاگر دەبینێ ئەو كاتە پەشیمان دەبێتەوەو دەڵێ خوایە بمگێڕەوە بۆ دونیا تا باوەڕبێنم و كردەوەی باش بكەم لە تۆڵەی ئەوەی تەمەنی خۆم لە دونیا بەفیڕۆدا، بەڵام پێی دەوترێ نەخێر جارێكی تر ناگەڕێیەوە دونیا جا چۆن دەگەڕێیەوە دونیا كە پەردەی بەرگری (برزخ) هەیە لەگەڕانەوەتان، ئا بەم جۆرە دەمێننەوە تا رۆژی زیندو بوونەوە).\nئەی خوشكی بەشەڕەفم: پاش ئەو ووتە بەسۆزانه و قسە بە پێزانە، لە خوای گەورە دەپاڕێینەوە كەهەموو لایەكمان بخاتە سەر ڕێی راست و ئەو كردەوانەی پێی خۆشه و پێی رازى یە، لە پاشاندا گوێ بگرەو پێت دەڵێین ئاگاداری خۆت بە.\n1) نەكەی بە هیچ شێوەیەك گەمە بە فەرمانەكانی ئایین بكەی و شتی تازە (بدعە) لە ئایین دابێنی.\n2) نەكەی نوێژت بچێ یا لێی بخەوی یا دوای بخەی.\n3) نەكەی سەرو سنگ و لاق و قۆڵ و باسكت رووتكەی یا تەوقە لەگەڵ پیاوی بێگانە (ئەوانەی پێك دەشێن) بكەی، یا خەریكی تەلەفۆن و تەلەفۆن كاری بی، یا سۆراوو سپیاو یا پەنجەكانت بۆیە بكەی بۆ دەرەوە یا لە پاش ملە باسی خەڵكی بكەی و قسە لە نێوانی خەڵك بینی و ببەی.\n4) نەكەی لاسایی ئافرەتی پیسی كافر یا رۆژئاوایی بۆگەن بكەیەوە یا ئەوەتە خۆشت بووێن یان پێیان سەرسام بی.\n5) نەكەی بێكاری پێویست لە ماڵەوە دەرچی و لە رۆژی دوایی بێ ئاگابی.\n6) نەكەی قەت بێ فەرمانی مێردەكەت بكەی، یا دایك و باوكت بڕەنجێنی.\n7) نەكەی خۆت بەگۆڤارەكانی جلك دورین (عرض الازياء)و تەلەفزیۆن و گۆرانی دڵداری خەریك بكەی!\nئەی خوشكی موسڵمانم لەسەر ئەمانە سوورو بەردەوام بە\nأ) لەسەر یەكتا پەرستی خواو پەیڕەو كردنی فەرمانەكانی پێغەمبەر صلى الله عليه وسلم و لەسەر نوێژكردن و زەكاتی زێڕ بدەى ئەگەر هەت بوو، بەرۆژی بی حەج بكەی.\nب) دەستە خوشكایەتی لەگەڵ ئەو هاوەڵانەت بكەی كە ئایینی خوایان لە ئەستۆوە گرتووە.\nج) لە خوا بپاڕێوەو رووی تێ بكەو داوای لێ خۆشبوونی لێ بكه و خۆت بۆ رۆژی دوایی ئامادە بكە.. هەتا خوا پاداشتی خێرت بداتەوە.\nسُبْحانَكَ اللّهُمَ وَبِحَمْدِكَ أشْهَدُ أنْ لا إِلهَ إِلا أنْتَ أسْتَغْفِرُكَ وَأتُوبُ إِلَيْكْ


ژنانی داعش لە کەمپی هۆڵ هێشتا لە گومڕاییدا دەژین\nهەندێك لە ژنەکانی کەمپەکەی حەسەکە دەڵێن سەرۆکی داعش ئەبوبەکر بەغدادی پلانی هەیە بۆیان بەڵام بەرپرسانی کەمەپەکە دەڵێن ئەوە تەواو خەیاڵە.\nژنان و منداڵان دەبینرێن لە کەمپی هۆڵ، کە هەزاران ژن و منداڵی چەکدارانی داعش تیایدا نیشتەجێن. [وێنە: ئاژانسی نۆرس پرێس]\nبەرپرسانی کەمپەکە رایدەگەیەنن دوای ئەو شکستە سەربازییە ئابڕوبەرە و راگرتنیان لە کەمپی ئاوارەکاندا لەژێر پاسەوانییەکی تووندا، کەچی هێشتا ژنانی رێکخراوی "دەوڵەتی ئیسلامی" (داعش) باوەڕیان بە خەونەکانیانە ده‌رباره‌ی "خەلافەتی" داعش.\nئەفسەری هێزەکانی سوریای دیموکرات فەرهاد خۆجە وتی هەندێكیان وا رەفتاردەکەن وەك ئەوەی سەرکردایەتی داعش -- له‌نێویاندا سەرۆکە هەڵهاتووەکەیان ئەبو بەکر بەغدادی-- لە پەیوەندیدا بن لەگەڵیان و فەرمانیان پێبدەن.\nبە دیارونای وت ئەوە بە روونی گومڕاییە.\nداعش دووچاری شکستێكی وێرانکەر بووه‌وە و چەکدارەکانی دیکەی کە ماونه‌ته‌وه بەردەوام لە هەڵهاتندان، بەغدادیش کە لە حەشارگەدایە تەنیا دوو پەیامی دەنگیی لە پاره‌وه بڵاوکردۆتەوە، کە پڕن لە قسەی زل و لێدوانی نائومێدانه.\nگروپێك لە ژنانی داعش لەگەڵ منداڵەکانیان لەناو خەیمەکانی کەمپی ئاوارەکانی هۆڵدا وەستاون لە پارێزگای حەسەکە لە سوریا. [وێنە: ئاژانسی نۆرس پرێس]\nخۆجە وتی ژنەکانی کەمپی هۆڵ کە دەڵێن گوایە لە پەیوەندیدان لەگەڵ سەرکردایەتی داعش دەیانەوێت لەڕێی ناوی بەغدادی و فەرماندەکانییەوە کاریگەری پەیدابکەن لەناو کەمپە داخراوەکەی لەژێر چاودێرییەکی تووندایه.\nوتی لەو رێیەوە دەیانەوێت چەند شتێك دەستبخەن بۆخۆیان و منداڵەکانیان لەکاتێكدا ژنانی دیکە لەو بازنەیە دەربکەن.\nچالاکوان عەمار ساڵح بە دیارونای وت ژنانی داعش لە کەمپەکەی دێهاتەکانی باشوری حەسەکە وا هه‌ڵسوكه‌وت ده‌كه‌ن وەك ئەوەی بەناو"خەلافەت"ه‌كه مابێت.\nئەو ژنانە هێشتا بەگوێره‌ی رێسا تووندەکانی گروپەکە ژیاندەکەن، وەك رێکارە توندەکانی پۆشاك و سزادانی ئەوانەی هەوڵدەدەن سەنگەر بگوێزنەوە.\nوتی ژنانی داعش تیمی حیسبە ('پۆلیسی ئایینی') پێكده‌هێنن بۆ سزادانی ئەو ژنانەی وا دەبینرێن یاساکان پێشێلدەکەن و ئاماژەی بۆ ئەوە کرد كه ژنانی داعش لە کەمپەکە هەوڵیش دەدەن هەموو روماڵێکی راگەیاندن بقۆزنەوە بۆ بەرزکردنەوەی دروشمەکانی داعش.\nوتی سەرباری هەموو ئەوەی روویداوە، ئەم ژنانە بەردەوام لە گومڕاییدا دەژین، لە رێی کردەوەکانیشیانەوە نیشانیدەدەن کە چەندە باوەڕیان گۆڕاوە لەلایەن گروپەکەوە.\nپلەبه‌ندیی تووندڕەوانەی بێمانا\nخۆجە وتی ژنە بیانییە توندڕەوەکان سەرکەوتووبوون لە سەپاندنی خۆیان لە سەرەوەی سیستمی پلەبه‌ندییان، دوای ئەوان عێراقییەکانن ئینجا سورییەکان.\nزۆربەی ئەو ژنانە هاوژینی "ئەمیر" و چەکدارە بیانییەکانی داعش بوون.\nوتی لەهەمانکاتدا ئەو ژنانەی قوربانین لەلایەن تیمە خۆسەپێنەکانی حیسبەوە سزادەدرێن "بۆئەوەی ببنە نمونە بۆ ئەوانەی تر".\nخۆجە ئاماژەی بۆ ئەوە کرد كه ئەو تیمانە رێسای تووند دادەنێن بۆ ژنەکانی دیکەی کەمپی هۆڵ، بەتایبەتی لەسەر تێکەڵاوبوون لەگەڵ کارمەندانی تەندروستی و پەرستار و پاسەوان و تیمەکانی رۆژنامەوانان و لێكۆڵەرەوان.\nوتیشی ژنانی پلە نزم، بەتایبەتی ئەوانەی ژنی چەکدارە ئاساییەکانی گروپەکە بوون، لە رەوشێکی پڕ لە ترسدا دەژین بەهۆی ئەو دەسەڵاتەی ژنە تووندڕەوە بیانییەکان هەیانە.\nتیمەکانی حیسبە کۆنترۆڵی خۆیان وا سەپاندووە تا ئەو ئاستەی ئەوانەی دژی فەرمانەکانیان بوون کوژران یان دووچاری ئازاردانی جەستەیی کراونەتەوە.\nبەرپرسی مانگی سووری کوردی، ئازاد دودێکی بە دیارونای وت ژنە باڵادەستە تووندڕەوەکان لە کەمپی هۆڵ "تووندڕەوانە بەدکردارن و بەردەوام جموجۆڵیان هەیە لەناو کەمپەکەدا".\nوتی چەندین رووداوی چەقۆ وەشاندن تۆمارکراون، بەتایبەتی لەکاتی بەرپابوونی پشێویدا ئەو کاتانەی پاسەوانەکان هەوڵدەدەن بەرگری لەو ژنانە بکەن کە قوربانیی سزادانی جەستەیین.\nوتی ئەمە پشێویی دروستکردووە له کەمپەکەدا و بۆتە هۆی راگەیاندنی باری نائاسایی زیاتر لە یەكجار تا پاسەوانەکان بتوانن کۆنترۆڵی کەمپەکە بکەن و ئارامی و رێکوپێکی بگەڕێننەوه بۆ کەمپەکە.\nژنانی هۆڵ 'واقعیان تەڵاق داوە'\nدودێكی وتی زۆربەی ژنانی داعش لە کەمپی هۆڵ "وا دەردەکەون بەتەواوی واقعیه‌تی ئەوەیان تەڵاق دابێت كه لە دەرەوەی کەمەپەکە روودەدات و "باوەڕناکەن بەوەی کە لەدنیای دەرەوە دەگوزەرێت".\nوتیشی بەو گومڕاییەوە دەژین کە "خەلافەت" ماوە و رەتیدەکەنەوە بەهیچ شێوەیەك بدوێن لەسەر شکستی گروپەکە.\nلە دیمانەیەكدا لەگەڵ ئاژانسی فرانس پرێس، ئوم سوهەیب، بێوەژنی چەکدارێکی تونسیی داعش، وتی تەنیا بۆ ئەوە هاتۆتە کەمپی هۆڵ "چونکە فەرمانی بەغدادی بووە".\nبە ئاژانسە هەواڵییەکەی وت نزیکەی سێ ساڵە خێزانەکەی لە عێراق نەبینیووە و لەوەش نەدەچوو تامەزرۆی گەڕانەوە بێت. وتی تەنیا ئاواتی "گەڕانەوەی خەلافەتە" تا "لەوێ نیشتەجێ" ببێت.\nعێراق لە کۆتایی 2017 شکستی سەربازیی داعشی راگەیاند. لە ئازاری ئەمساڵیش هێزەکانی سوریای دیموکرات رایانگەیاند كه داعش لە باغۆز دەرپەڕێندراوە، دوا شوێنی ژێردەستی گروپەکە لە سوریا.\nئوم سوهەیب، کە لە دوا شوێنی شەڕی گروپەکە بوو لە باغۆز، یەکێك لەو دەیان هەزار کەسە بوو کە زۆربەیان ژن و منداڵ بوون و بە بارهەڵگر هێنرانە کەمپەکەی لەلایەن کوردەوە بەڕێوەدەبرێت لە باکوری رۆژهەڵاتی سوریا.\nبەگوێره‌ی دەزگاکانی دەسەڵاتی کوردان، کۆی گشتی نزیکەی 12,000 بیانی -- 4,000 ژن و 8,000 منداڵ -- ئێستا لەو کەمپانەدا دەژین.\nئه‌وانه شایسته‌ی ژیان نین. سوێندبێت به كه‌عبه و مافی هه‌موو خه‌ڵكێكی دڵسۆز، شایسته‌ی ئه‌وه‌ن له‌سێداره بدرێن یان بكوژرێن، نه‌ك به گوریس، به‌ڵكو به به‌كارهێنانی هه‌مان شێوازی قێزه‌ونی خۆیان، به سوتاندنیان به‌زیندوویی له‌به‌رده‌م خه‌ڵكدا.\nهێزە ئەمنییەکان هەڵدەکوتنە سەر کەمپی هۆل\nئه‌و هێزانه‌ی بەرپرسن لە ئەمنییەتی کەمپەکەی پارێزگای حەسەکە سەرقاڵی ریشەکێشكردنی ئەنجامدەرانی تووندوتیژییەکانی ئەم دواییانەن.


30/08/2020 | 891 جار خوێندراوەتەوە\nله نوسینێكدا دكتۆر عیزه‌دین مسته‌فا ره‌سوڵ ده‌ڵێت " ئه‌گه‌ر نكوڵی بكه‌ین له رۆڵی كورد له شارستانیه‌تی ئیسلامیدا مانای وایه خۆمان فڕێده‌ده‌ینه ده‌ره‌وه‌ی مێژوو" من سه‌باره‌ت مێژوو هه‌میشه بڕوام وابووه ده‌كرێت بڵێن نه‌ته‌وه‌كان و ده‌وڵه‌ته‌كان سێ به‌شن ئه‌وانه‌ی چه‌قی مێژوو ، ئه‌وانه‌ی په‌راوێزی مێژوو ، ئه‌وانه‌ی ده‌ره‌وه‌ی مێژوو ، كاتی خۆی به درێژی له سه‌ر ئه‌وه هه‌ڵوه‌سته‌م كردوه، لێره‌دا بابه‌ته‌كه به‌شداری كردنه له مێژوودا وه‌ك خۆت و ئاماده‌یته له نێو مێژوودا .\nبه‌شداری كورد له شارستانیه‌تی ئیسلامی یان عوسمانی ، یاخود سه‌فه‌وی و هتد ده‌كرێت له‌و روانگه‌ی بوون و ئاماده‌ییه‌وه سه‌یر بكرێت ، لێره‌دا بوون و ئاماده‌یی بریتیه له فۆڕم و چوار چێوه ، تورك له مێژودان و له چه‌قی مێژووشدان ، ئه‌وان ته‌نانه‌ت ، خه‌ڵكی تریشیان بۆ به‌رژه‌وه‌ندی خۆیان به كار هێناوه بۆ ئه‌وه‌ی له نێو مێژوودا بن ، عه‌ره‌ب به‌و هه‌موو كه‌مو كوڕیه‌كه‌وه له مێژوودان و له چه‌قی مێژوودا بونیان هه‌یه ، ئه‌مه بۆ فارسیش هه‌ر وه‌سایه ، ئه‌ی كورد له كوێی مێژوودایه ، هه‌ڵبه‌ت ئه‌مه به ئازاره ، به‌ڵام راستیه‌كه‌و ناكرێت نه‌ووترێ ، وه‌ك چۆن ئه‌مازیغ ، قیبتی و و زۆری دیكه‌ش له سه‌ر گۆی زه‌وی هه‌مان كێشه‌یان هه‌یه ، ئه‌وانه‌ی خاكیان هه‌یه ، زمانیان هه‌یه ، داب و نه‌ریتی تایبه‌تیان هه‌یه‌و ده‌وڵه‌تیان نیه هه‌رچیان كردبێت له ده‌ره‌وه‌ی مێژوودان .\nهه‌ڵبه‌ت هۆكاری له ده‌ره‌وه‌ی مێژووبونی كورد جگه‌له‌وه‌ی كه خۆی رۆڵی گه‌وره‌ی تیایه ، ده‌وروبه‌ره‌كه‌شه ، به درێژای دیرۆك ده‌وروبه‌ره‌كه‌ی كورد كوردیان وه‌ك شاگردو كرێگرته سه‌یر كردوه ، ئه‌مه‌ش به‌شێكی په‌یوه‌سته به‌وه ئاوه‌زی ده‌ورو به‌ره‌كه‌وه ، ده‌ورو به‌ری كوردستان به پێی فۆڕم نا ، به پێی ئاوه‌ز له په‌راوێزی مێژوودان ، یانی ناتوانن ئه‌وانی تر به خۆ خاوه‌نیه‌وه قه‌بوڵ بكه‌ن ، كورده‌كه‌ش ئاماده‌یی ئه‌وه‌ی تیا نه‌بووه بیر له خۆخاوه‌نی ئه‌رێنی بكاته‌وه و به كه‌مۆكه‌یه‌ك ماف ملی داوه ، كه‌واته ئێمه بۆ ئه‌وه‌ی له مێژوودا نین ده‌بێت ره‌خنه‌ی ئه‌وانی تر و خۆمانیش بكه‌ین ، سه‌باره‌ت ره‌خنه‌ی ئه‌وانی تر به باوه‌ڕی من ره‌نگه ئه‌وه‌نده جێی بایه‌خ نه‌بێت ، تا نه‌توانین ره‌خنه‌ی خۆمان به ته‌واوی نه‌كه‌ین ، ئێستا كه بارو دۆخی كوردان له پارچه داگیر كراوه‌كانی كوردستان ده‌بینین تێده‌گه‌ین هۆی سه‌ره‌كی نه‌بوونه خۆخاوه‌ن و خۆیی نه‌بونی ئێمه خودی خۆمانین .\nكورد كێشه‌یه‌كی قوڵی له دژی خۆی هه‌یه ، یانی شه‌یدای خۆ نه‌فره‌تیه وه‌ك ئه‌وه‌ی له‌م رۆژانه ئه‌م بابه‌ته‌ش قسه‌و باسی لێوه ده‌كرێت ، خۆ نه‌فره‌تی به‌و مانایه‌ی یان من یان كه‌س ، به جۆرێ تر به‌و مانایه‌ی من كه‌سی یه‌كه‌م نه‌بم هه‌موو كایه‌كه تێكده‌ده‌م ، ئه‌مه كێشه‌ی سه‌ره‌كی له ده‌ره‌وه‌ی مێژووبونی كورده ، له چه‌ند ساڵی رابردودا كورد له باشوری كوردستان یه‌ك یه‌ك هه‌موو ده‌رفه‌ته‌كانی خۆ خاوه‌نی به‌تاڵكرده‌وه تا راده‌ی ئه‌وه‌ی كوردی له خه‌ونی خۆیبوونه‌وه فلۆر كرده‌وه بۆ خواستی چاره‌سه‌ری كێشه گه‌لێك كه چاره‌سه‌رێكی كاتیه‌و هیچی تر .\nكێشه‌ی گه‌وره له‌م خۆ بچوكی و خۆ چه‌مانه‌وه‌یه‌دا ئه‌وه‌یه كه هه‌میشه بیانوی زۆرو زه‌وه‌ند هه‌یه ، یانی خیانه‌ت بكه‌و بیانوی بۆ بێنه‌وه نه‌ك ئه‌وه شانازیشی پێوه بكه، خاك بفرۆشه ، خه‌ڵك بفرۆشه ، ببه پیاوی ئه‌م و ئه‌و ، هه‌رچی ده‌كه‌ی بكه بێئه‌وه‌ی ره‌خنه‌ی خۆت بكه‌ی یان به بچوكترین هه‌ڵوێست په‌شیمان بیته‌وه ، بۆ ئه‌مه مرۆڤ ده‌كرێت بگه‌ڕێته‌وه بۆ دیوانه‌شیعریه‌كانی ئه‌حمه‌دی خانی و حاجی قادرو پرسیاری ئه‌م بێبه‌هره‌ییه‌ی كورد له خۆ خاوه‌نی و ئه‌و پڕ به‌هره‌ییه‌ی كورد له خه‌ڵك خاوه‌نی بكات.\nقسه‌ی كورت و پوخت ئه‌وه‌یه كورد خۆی خۆی نه‌باته دیرۆكه‌وه كه‌س ده‌ستی ناگرێت ، چوونه‌دیرۆكی كورده‌وه هه‌ر ئه‌وه‌نده به‌سه كایه‌كه له یه‌كدی تێكنه‌ده‌ین ، وه‌ك ئه‌وه‌ی تا ئێستا واده‌كه‌ین .


هاوکاری پێشکەش بە ٢٨١ ئازیزی ڕانیە و قەڵادزێ کرا\nTHU, 20 APR 2017 15:51 | KDP.info\nڕانیە-KDP.info- بە سپۆنسەری دەوڵەمەندان و خاوەن کۆمپانیاکانی کوردستان لە سنووری ڕانیە و قەڵادزێ دەزگای خێرخوازیی بارزانی هاوکاریی پێشکەش بە ٢٨١ منداڵی بێباوک کرد.\nڕێکەوتی ٢٠ی نیسانی ٢٠١٧ دەزگای خێرخوازیی بارزانی لە سنووری ڕانیە و قەڵادزێ هاوکاریی پێشکەش بە ٢٨١ منداڵی بێباوک کرد و هاوکارییەکان مانگانە بۆ منداڵان دابین دەکرێن.\nلەم قۆناغەی پرۆژەی چاودێریی ئازیزاندا ٣٥٠١ منداڵ سوودمەند دەبن و بۆ ماوەی پێنج مانگ هاوکاریی مانگانەیان بۆ دابین دەکرێت.\nلە لایەکی دیکەوە ڕێکخراوی تەکافولی خێرخوازیی ئیسلامی لە ڕێی (دەزگای خێرخوازیی بارزانی)یەوە ٢٠ کارتۆن دەرمانی بۆ بنکە تەندروستییەکانی کەمپەکانی دیبەگە دابین کرد.\nڕێکەوتی ٢٠ی نیسانی ٢٠١٧ بە مەبەستی پێشکەشکردنی هاوکاریی تەندروستی بۆ ئاوارەکانی نەینەوا و دەوروبەری، ڕێکخراوی تەکافولی خێرخوازیی ئیسلامی ٢٠ کارتۆن دەرمان و پێداویستی بۆ ئاوارەکان دابین کرد و دەزگای خێرخوازیی بارزانی بەسەر بنکە تەندروستییەکانی کەمپەکانی دیبەگەدا دابەشی کرد.\nبنکەی تەندروستی لە زۆربەری کەمپەکانی ئاوارەکاندا هەیە، بەڵام بە هۆی خراپیی ڕەشی ئاوارەکانەوە زۆربەیان بە کەمیی دەرمانەوە گرفتارن و لە ڕێی ڕێکخراوە خێرخوازییەکانەوە، بەشێکی دەرمان و پێداویستییەکانیان بۆ دابین دەکرێت.


جۆرج فلۆید، ڕوی ڕەشی سەرمایەداری‌و دیکتاتۆریەتی تڕەمپی دەرخست\nڕۆژی دووشەممە کە دوایین دووشەممەی مانگی ئایاری(٢٠٢٠) بوو، پۆلیسێکی ئەمەریکی سپی پێست لە شاری مینیاپۆلس لە ویلایەتی مینیسۆتا بە شێوەیەکی زۆر نامرۆڤانە هاووڵاتییەکی ڕەشپێست کە ناوی(جۆرج فلۆید) بوو خنکاند.\nخنکاندنی جۆرج فلۆیدی تەمەن چل و شەش ساڵ تاوانێکە ئەمەریکای هەژاند، بەو هۆیەوە لە دەیان شاری ئەمەریکا خۆپیشاندان دەستیپێکرد. ئەوەی کە لە ئەمەریکا لەسەر دەستی پۆلیسە سپی پێستەکە ڕوویدا شتێکی تازە نیە پێشتریش تاوانی لەو جۆرە لەلایەن پۆلیسە سپی پێستەکان دژ بە ڕەش پێستەکان ڕوویداوە. کێشە لەوەدایە دوای تاوانەکە یاسا پۆلیسە تاوانبارەکە سزا نادا یاخود بەبیانووی ئەوەی باری دەروونی تەواونیە سەربەست دەکرێت. دیارە پۆلیس لە ئەمەریکا جۆرێک لە پارێزبەندی یاسایی و پیشەیی و بگرە سیاسیشی هەیە، بۆیە بە تێڕوانینی سیستەمی سەرمایەداری ئەمەریکی و دیموکراسیەتی ڕووکەشی لیبڕاڵیی ئەو ووڵاتە ئەوەی ڕووداوە ڕووداوێکی نۆڕماڵە!\nخودی ئەو تاوانەی کە لەلایەن پۆلیسێکی سپی پێست ئەنجام دراوە بە پلەی یەکەم هۆکارەکەی دەگەڕێتەوە بۆ سیستەمی چەپەڵی سەرمایەدارای جیهانی کە ئەمەریکا ڕابەرایەتی دەکات، چونکە ئەو سیستەمەیە جیاوازی چین و ڕەنگ و ڕەگەز و باوەڕ لە نێوان مرۆڤایەتی و خودی گەلی ئەمەریکا دروستدەکات و بەکاری دێنێت بۆ بەرژەوەندییەکانی خۆی.\nڕەنگە ئەو کەسانەی لە دەرەوەی ئەمەریکا دەژین لایان سەیربێت چۆن لە ووڵاێکی دیموکراتی وەک ئەمەریکا مرۆڤ وا بە ئاسانی بەدەستی پیاوانی دەسەڵات دەکوژرێ، بەڵام ئەوەی لە فەلسەفەی مارکسی تێگەیشتبێت دەزانێ ئەوەی ڕوویداوە یا لە داهاتوو ڕوودەدات حەقیقەتی ئەمەریکا و سیستەمی سەرمایەدارییە، بەڵگەش ئەوەیە وەک دەیبینین دۆناڵد ترەمپ هەزاران گاردی کۆماری و پۆلیسی چەکدار و هێزی سڤیلی بۆ بەرەنگاربوونەوەی گەلی خۆی دەخاتە ئاماددە باشی و هەڕەشە لە خۆپیشاندەران و گەلی ئەمەریکا دەکات، سەرکۆنەی حاکمی ویلایەتەکان دەکات کە چۆن تا ئێستا هێزیان بەکارنەهێناوە، ڕێنماییان دەکات بەدەستێکی پۆڵایین لە خۆپیشاندەران بدەن و دەستگیریان بکە و دە ساڵ زیندانیان بکەن!\nئەگەر ئەو شێوازە مامەڵەیە لەهەر ووڵاتێکی تر بەرامبەر هاووڵاتیان بکرابا، ئەوا خودی ترەمپ دەیگووت ئەوە دیکتاتۆریەتە نابێ وابێت، نموونەوەش دەستوەردانەکانی ئەمەریکایە لە ووڵاتی فەنزوێلا و هەڕەشەکانی دۆناڵد تڕەمپە دژی(نیکۆلاس مادۆرۆ)ی سەرۆکی فەنزوێلایە.\nئەوەی ترەمپ لە ڕۆژانی ڕابردوو بەرامبەر خۆپیشاندەرانی ئەمەریکا کردی هێرشە بۆ سەر خودی دیموکراسیەتە ڕووکەشەکەی ئەمەریکا و دەرخەری دیکتاتۆریەتی خودی ترەمپە سورە. گرنگە گەلی ئەمەریکا لە داهاتوو بزانی کێ هەڵدەبژێرێ بۆ پۆستی سەرۆکایەتی ئەمەریکا، لەبەرئەوەی پۆستی سەرۆکی ئەمەریکا کە لەلایەن دەنگدەری ئەمەریکی و نوێنەرەکانیان لە کۆنگریس بڕیاری لەسەردەدرێ، گرنگە بۆ ڕەشپێستەکان و تەواوی ئەمەریکیەکان و بۆ سەر ئاسایشی جیهان، بەتایبەتی کە سیستەمی سەرمایەداری لە دوا قۆناغەکانی داڕمانی ئەخلاقیدا ژیان دەکات، جیهانیش لەسەروبەندی گۆڕانی جەمسەربەندی زلهێزەکاندایە.\n2 قەرەبوکردنەوەی کرێکارو کارمەندو خاوەن کارو کرێچی‌و خاوەن موڵک پێویستە


دیداری هه‌یئه‌تێكی (الپارتی) له ده‌فته‌ری سیاسیی حدك ئێران\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home هه‌واڵه‌کان دیداری هه‌یئه‌تێكی (الپارتی) له ده‌فته‌ری سیاسیی حدك ئێران\nدیداری هه‌یئه‌تێكی (الپارتی) له ده‌فته‌ری سیاسیی حدك ئێران\tهه‌یئه‌تێكی پارتی دێموكراتی كورد له سووریه (الپارتی) سه‌ردانی ده‌فته‌ری سیاسیی حیزبی دێموكراتی كوردستانی ئێرانی كرد و له‌لایه‌ن هه‌یئه‌تێكی حیزبه‌وه پێشوازیی لێكرا.\nبه‌پێی راپۆرتی هه‌واڵنێری كوردستان میدیا، ئه‌مڕۆ یه‌كشه‌ممه رێكه‌وتی 28ی ره‌شه‌مه‌ی 1390ی هه‌تاوی، هه‌یئه‌تێكی پارتی دێموكراتی كورد له سوریه (الپارتی) به سه‌رپه‌رستیی به‌ڕێز "عه‌بدولحه‌كیم به‌شار"، سه‌ردانی ده‌فته‌ری سیاسیی حیزبی دێموكراتی كوردستانی ئێرانی كرد و له‌لایه‌ن هه‌یئه‌تێكی حیزبه‌وه به سه‌رپه‌رستیی به‌ڕێز "مسته‌فا هیجری" سكرتێری گشتیی حیزب پێشوازیی لێكرا.\nسه‌ره‌تا باسێكی سیاسی له‌سه‌ر دوایین رووداوه‌كانی سوریه و په‌ره‌سه‌ندنی خۆپێشاندانه‌كانی كۆمه‌ڵانی خه‌ڵكی راپه‌ڕیوی سووریه‌ی دژ به حكوومه‌تی دیكتاتۆری سووریه و سیاسه‌تی سه‌ركوت و زه‌بر و زه‌نگی ده‌سه‌ڵاتی به‌شار ئه‌سه‌د و دام و ده‌زگا داپڵۆسێنه‌ره‌كانی ئه‌و رێژیمه‌ی پێشكه‌ش كرد.\nعه‌بدولحه‌كیم به‌شار له به‌شێكی باسه‌كه‌دا ئاماژه‌ی به ئه‌وه كرد له سه‌ره‌تای مانگی 4ی 2012ی زایینی، قه‌راره كۆبوونه‌وه‌یه‌كی گشتی پێكهاتوو له هێزه‌كانی ئوپۆزیسیۆنی سووریه به كورد و عه‌ره‌به‌وه به‌رنامه‌یه‌كی عه‌مه‌ڵی و شوێندانه‌ر به مه‌به‌ستی چالاكتر كردنی ئوپۆزیسیۆنی سووریه و رووخاندنی رێژیمی به‌عسی سووریه له توركیه پێك بهێنرێت.\nهه‌روه‌ها ئاماژه به‌وه‌ش كرا كه ئێستا كۆمه‌ڵگایی نێوده‌وڵه‌تی و كۆمه‌ڵه‌ی عه‌ره‌بی و رێكخراوه مرۆڤدۆسته‌كان پشتیوانی له بزووتنه‌وه‌ی ئازادیخوازیی سووریه ده‌كه‌ن و رۆژ له‌گه‌ڵ رۆژ گوشار ده‌خه‌نه سه‌ر رێژیمی سووریه.\nدواتر به‌ڕێز هیجری نه‌زه‌ر و بۆچوونی حیزبی دێموكراتی كوردستانی ئێرانی له پێوه‌ندی له‌گه‌ڵ ره‌وشی سیاسیی سووریه خسته به‌ر نه‌زه‌ری هاوڕێیانی كوردی سووریه و پشتیوانیی رێژیمی ئیسلامیی ئێرانی له رێژیمی دژی گه‌لیی به‌شار ئه‌سه‌د خسته به‌ر باس.\nسكرتێری گشتیی حیزبی دێموكرات فیداكاری و له‌خۆبردوویی و هه‌ڵوێستی لێبڕاوانه‌ی كۆمه‌ڵانی خه‌ڵكی ئازادیخوازی سووریه و یه‌كیه‌تی و هاوخه‌باتیی هێزه‌كانی كورد له سووریه‌ی به‌رز نرخاند و هیوای خواست له داهاتوویه‌كی نزیكدا ئازادیخوازانی سووریه و جووڵانه‌وه‌ی مافخوازیی كورد به ئامانجه‌كانیان بگه‌ن و به پێكهێنانی سیستمێكی دڵخوازی كۆمه‌ڵانی خه‌ڵكی سووریه به كورد و عه‌ره‌ب و هه‌موو پێكهاته نه‌ته‌وه‌یی و ئایینییه‌كانه‌وه ژیانێكی نوێ و دوور له زوڵم و زۆر و دیكتاتۆری پێك بێنن.\nله‌م دانیشتنه دۆستانه‌یه‌دا هاوڕێیانی به‌شدار سرنج و بۆچوونی خۆیان باس كرد و له كۆتاییدا هه‌ردوو لا له‌سه‌ر پێوه‌ندیی دۆستانه و سیاسییان پێیان داگرته‌وه.


چيروٌكيٌك... رووبارى ديجله دهيگيٌرٍيٌتهوه\nبيركردنهوه له رووداوهكانى رابردوو بيٌزارى كردبووم، بوٌ كوشتنى ئهو بيٌزارييه، چوومه سهر رووبارى ديجلهو پياسهم دهكردو تهماشاى روٌيينى ئاوهكهيم دهكردو لىٌى ورد دهبوومهوه، وا ههستم كرد وهكو ئهوهى رووبارهكه له شويٌنيٌك لهسهر كهنارهكهى رامدهگرىٌ و چيروٌكيٌكم بوٌ دهگيٌرٍيٌتهوه كه چهندين جارىتر دووبارهى كردوٌتهوهو بوٌ ويژدان و دلٌى روٌلٌهى نهوهكانى رابردووى گيٌرٍايتهوه.\nچيروٌكهكه هيٌنده دلٌگير و كارهساتاوى و به سوٌز بوو، دلٌم لهرزى و فرميٌسك بهسهر روومهتهكانمدا هاته خوارهوهو به جوٌريٌك نهمتوانى بهسهر ههستم دا زالٌ بم، بوٌيه ههتا هيٌز له دهنگم دابوو هاوارم كرد: كىٌ له ئيٌوه رووبارى ديجله ناناسىٌ؟ ئهو رووبارهى شارى بهغدا له ناوهرٍاستا دهكات به دوو كهرتهوه. ئايا روٌژيٌك لهسهر كهنارهكهى راوهستاون و له تيراوهى فرميٌسكهكانى وردبووينهوه؟ ئايا به دلٌ و ويژدانتان گويٌتان بوٌ راگرتووه بزانن چ دهلٌىٌ؟ ئهو رووباره له سالٌى 183 كوٌچى را چيروٌكيٌكى كارهساتاوى بوٌ روٌلٌهو نهوهكانى دهگيٌرٍيٌتهوه كه شارى بهغدا لهو چيروٌكهى ناخوٌشترى به خوٌيهوه نهديووه. لهبهر ئهوه به جوٌريٌك دهيگيٌرٍيٌتهوه، وهكو ئهوهى له چهند روٌژيٌكى رابردووى نزيكدا روويدا بيٌت.\nله روٌژى رووداوهكه دهتگوت كه خوٌر لهسهر ئاسمانى بهغدا تهقيهوهو پرٍووشكهكانى له دلٌى شيعهى بنهمالٌهى پيٌغهمبهر (درودى خوداى لهسهر خوٌى و لهسهر بنهمالٌهى بىٌ)و خوٌشهويستانيان گير بووه... ئاسمان خويٌن دهگرياو بهغداش به ههموو توانايهكيهوه هاوارى كرد: به خوداى به دروٌ به شارى ئاشتى ناوديٌرتان كردم... ئهوه چ ئاشتيهكهو ئهمن ههموو روٌژىٌ زولٌم و زوٌردارى بنهمالٌهى عهباسيهكان و خويٌن مژين و رشتن و نقوم بوونيان لهناو خراپهكاريدا دهبينم؟ ههتا واى ليٌهات ديتم تهرمى پياويٌكى بنهمالٌهى پيٌغهمبهر (درودى خوداى لهسهر خوٌى و لهسهر بنهمالٌهى بىٌ) كه به پارچهيهكى رهش پيٌچراوهتهوهو لهسهر پرديٌك فرٍىٌ دراوهو به قسهو تاوانى نارٍهوا ناوديٌرى دهكهن. ئهوه چ نهزانينيٌكتان ههلٌگرتووه له ميٌشكتانا؟ ئهوه چ رق و كينهيهكه دلٌتانى كردووه به بهرد؟ ئهو لقه بوٌنخوٌشهتان له دارى پيٌغهمبهرايهتى برٍييهوهو لهسهر پرديٌكى شارى بهغداتان فرٍىٌ داوه.\nئايا ئهوهيه رهفتارو كردهوهى دهروون نزمان، كاتىٌ كه دوورٍووى و دوو زمانى كلكدارى بهسهرياندا زالٌ دهبيٌت و بوٌ ئهوهى له فهرمانرٍهواو پياوكوژان خوٌيان نزيك بكهنهوه، ههلٌدهستن به چهوساندنهوهى ئهوانهى داواى ريٌگاى خوداپهرستى دهكهن و خويٌنيان دهمژن و لهناويان دهبهن.\nئايا روٌژيٌك له روٌژان له خوٌيان پرسيار كردووه بوٌ ئهو زولٌم و زوٌردارييه بهرپا دهكهن... ئهوه ههر له پيٌناوى پلهو پاييهيهكى دوور له راستى وا دهكهن... يان بوٌ رهزامهندى كهسانيٌكى تر و يا خود له پيٌناو چهند ههوهس بازييهكى لهناوچوو كه له دهروون نزمى و ههست كردن به پايهكهمى و رق و كينهى خهلٌكهوه سهرچاوه دهگرىٌ، وا دهكهن.\nتهماشاى رووى ئهو خهلٌكهى له دهورم كوٌببوونهوه دهكردو فرميٌسكهكانم وشك دهكردنهوه... ديتم فرميٌسك لهسهر روومهتهكانيان جوٌگهلهى بهستووهو ... دلٌ و ههستيان لهرزيوهو وهكو ئهوهى رووداوهكانى سهردهمى رابردوو ئيٌستا له نويٌوه له پيٌشيان روويداوهو دهيبينن.\nپياويٌكى پيرى به سالاٌچوو كه ريشه سپيهكهى به فرميٌسكهكانى تهرٍ ببوو له نيوانيان دا ليٌم هاته پيٌشهوه به ههناسه برٍكىٌ و ويستى قسهم لهگهلٌ بكات و گوتى: كورٍم ميٌژوو زولٌم و زوٌردارى فهرمانرٍهوايانى بوٌ نهوهى بنهمالٌهى پيٌغهمبهرى خودا بوٌ گيٌرٍاينهوهو ههروهها پىٌى راگهياندين كه فهرمانرٍهوايان ههرگيز باوهرٍيان به شهرعيهتى ئيمامهت و خهلاٌفهتى نهوهى پيٌغهمبهر نهكرديهو نايكهن...\nبهلاٌم ئهگهرچى جوولاٌنهوهو ژيانى ئيمام موساى كازم كورٍى جهعفهرى سادق كهوته ژيٌر چاوديٌرييهكى زوٌر و توندهوهو له نيٌوان شيٌوينهكانى دهست بهسهرى و بهنديخانهكاندا دهيانگواستهوه، بهلاٌم له به دوا چوونى پهيامى باب و باپيرانى له بلاٌوكردنهوهى زانست و فهرموودهو رهوشت پاكى دريٌغى نهكردووهو بهردهوام بوو. سهرپهرشتى كاروبارى موسلٌمانانى دهكردو بهرگرى له ئيسلامهتى دهكرد.\nساكارترين كردار كه ليٌى دهگيٌرٍنهوه، دهلٌيٌن: ئهگهر جاريٌك پارهيهكى به ههژاريٌك دابيٌت، ئهو پارهيه بهرهكهتى لىٌ دهكهوتهوهو ههژارى جاريٌكى تر رووى تىٌنهكردهوه.\n... ئهى گهورهم (شيٌخم) جا چوٌن وا نابىٌ؟ ئهدى ئهو ئيماميٌكى له ههلٌهپاريٌزراوى نهوهى پيٌغهمبهر (درودى خودا لهسهر خوٌى و لهسهر بنهمالٌهى بىٌ) نيهو پيٌويسته فهرمانهكانى جىٌبهجىٌ بكرىٌ؟ بهلٌىٌ ئهوه بوو، هارٍوونه رهشيدى فهرمانرٍهواى عهباسى تورٍه دهكرد. ههر كاتىٌ گويٌى لىٌ دهبوو كه خهلٌك له دهورهى ئيمام موسا (سلاٌوى لهسهر بىٌ) كوٌبووينهوهو لهبارهى كاروبارى دينهكهيان پرسيارى لىٌ دهكهن و له كانى زانستى، زانيارى ههلٌدههيٌنجن و ههرچى مافيٌكى زهكات و پيٌنجيهك ههيه، لاى ئهوى دادهنيٌن، بوٌ ئهوهى يارمهتى ههژارانى پىٌ بدات، ئهوانه ههمووى واى له هارٍوون دهكرد بوٌ كوشتن و لهناوبردنى بير بكاتهوه... له ههمووش ناخوٌشتر ئهوه بوو: كه ئهو كهسهى دوو زمانى له ئيمام موساى كازم (سلاٌوى لهسهر بىٌ) كرد، يهكيٌك بوو له خزمه نزيكهكانى ئيمام خوٌى و كه خوٌشهويستى دونياو پارهپهرستى هانيدا بوٌ ئهوهى بچيٌت لهبهر دهست فهرمانرٍهواى عهباسى هارٍون رهشيد راوهستىٌ و نهيٌنيهكانى ئيمام موساى (سلاٌوى لهسهر بىٌ) پىٌرابگهينىٌ و بوٌيه هارٍونه رهشيد له دهسهلاٌت و كورسيهكهى ترسا له دهستى دهرچىٌ و ناردى ئيماميان (سلاٌوى لهسهر بىٌ) هيٌناو بهنديان كرد.\nليٌرهدا له قسهكردن وهستام... پياوه پيرهكه ئاورٍيٌكى لهو خهلٌكهى دهورهى دابووين دايهوهو گوتى: ئايا دهزانن هارٍونه رهشيد چى به ئيمام موساى كازم (سلاٌوى لهسهر بىٌ) گوت؟ پىٌى گوت: چوٌن موٌلٌهتتان به خهلٌكى داوه كه بوٌ نهوهى پيٌغهمبهرتان بگيٌرٍنهوهو پيٌتان بلٌيٌن ئهى كورٍانى پيٌغهمبهرو كهچى ئيٌوه كورٍانى عهلىينه... پياو بوٌ ناوى باوكى دهگهرٍيٌتهوه، نهك بوٌ ناوى دايكى.\nئايا هارٍونه رهشيد له قورئانى پيروٌز نهگهيشتووه: ئهگينا چوٌن ماناى ئهو فهرمودهيهى خوداى تهعالا نازانىٌ كه دهلٌىٌ: «فَمَنْ حاجَّكَ فِيهِ مِنْ بَعْدِ ما جاءَكَ مِنَ الْعِلْمِ فَقُلْ تَعالَوْا نَدْعُ اَبْناءَنا و اَبْناءَكُمْ و نِساءَنا و نِساءَكُمْ و اَنْفُسَناو أَنْفُسَكُمْ ثُمَّ نَبْتَهِلْ فَنَجْعَلْ لَعْنَةَ اللهِ على الْكاذِبِين» - واته: ئهگهر داواى بهلٌگهيان لىٌكردى، پاش ئهوهى ئهو ههموو زانيياريهت بوٌ هاته خوارهوه، پيٌيان بلٌىٌ وهرن با كورٍهكانمان و كورٍهكانتان و ئافرهتانمان و ئافرهتهكانتان و خوٌمان و خوٌتان بانگ بكهين و كوٌببينهوه، ئينجا له خودا دهپارٍيٌينهوهو با لهعنهتى خودا لهسهر دروٌزنان بيٌت.\nليٌرهدا ئهوهى كه ههموو موسلٌمانان لهسهرى ريٌكهوتوون، ئهوهيه كه نياز له بانگ كردنى پيٌغهمبهر (درودى خوداى لهسهر خوٌى و لهسهر بنهمالٌهى بىٌ) بوٌ عهلى خودى خوٌى دهگهيهنىٌ و فاتيمهو حهسهن و حوسهينيش ئافرهتهكانى و كورٍانى پيٌغهمبهر دهگهيهنن.\nكهواته بوٌچى هاروٍنه رهشيد ئهو پرسياره له ئيمام موساى كازم دهكات؟ ئايا ئهوه له نهزانينيهتى يان رهخنهگرتنه له فهرمانى خودا؟!\nليٌرهدا يهكيٌك له ئامادهبووان پرسيارى كرد: باشه، پاشان هارٍونه رهشيد چى كرد؟ پياوه پيرهكه وهلاٌمى دايهوهو گوتى: ئهوهى راستى بىٌ هارٍونه رهشيد به جوٌريٌك رهفتارى لهگهلٌ ئيمام موساى كازم (سلاٌوى لهسهر بىٌ) دهكرد و دهىگواستهوه له بهنديخانهيهك بوٌ يهكيٌكى تر، تا له دواييدا به يهكجارى له شارى بهغدا له بهنديخانهيهك بهندى كردو ههر لهويٌش خوانيٌك خورماى ژههراويان پيٌشكهشى ئيمام (سلاٌوى لهسهر بىٌ) كردو ئهويش ههنديٌكى لىٌ خواردو پاشان لهبهر ژانه سك پيٌچى دهخواردو بوٌ ماوهى سىٌ روٌژان لهسهر ئهم ژان و ئازاره مايهوه، لهو ماوهيهدا ژههرهكه ههموو ههناوى پارچه پارچه كردو ههتا له دواييدا(سلاٌوى لهسهر بىٌ) شههيد بوو.\nپاشان ديتم پياوه پيرهكه رووهو ئارامگاى ئيمام موسا (سلاٌوى لهسهر بىٌ) روٌيشت و ئامادهبووانيش به دواى كهوتن و منيش كه زانيم ئهوان دهرٍوٌنو سهردان و زيارهتى گوٌرٍى ئيمام موسا (سلاٌوى لهسهر بىٌ) دهكهن، بوٌ بهشدارى كردن به دووايان كهوتم.\n سوورهتى ئال عيمران، 3: 61.


establishers - گەران و تەرجەمەکردنى ماناى قورئان - فانۆس\nکات (0.00446 دووةم)\nئەنجامى ژمارە #1 Interpretation of ( إبراهيم 40 ) لة English بة Hasan al-Fatih Qaribullah and Ahmad Darwish - en\nئەنجامى ژمارە #2 Interpretation of ( الحج 35 ) لة English بة Sahih International - en\n[ Who, when Allah is mentioned, their hearts are fearful, and [to] the patient over what has afflicted them, and the establishers of prayer and those who spend from what We have provided them. ] - Interpretation of ( Al-Hajj 35 )\nوةرطيَران ئایەت | 2630 نوسةر | Sahih International زمانى | English\nئەنجامى ژمارە #3 Interpretation of ( النساء 162 ) لة English بة Sahih International - en\n[ But those firm in knowledge among them and the believers believe in what has been revealed to you, [O Muhammad], and what was revealed before you. And the establishers of prayer [especially] and the givers of zakah and the believers in Allah and the Last Day - those We will give a great reward. ] - Interpretation of ( An-Nisa' 162 )\nوةرطيَران ئایەت | 655 نوسةر | Sahih International زمانى | English\nئەنجامى ژمارە #4 Interpretation of ( النساء 162 ) لة English بة Abdul Majid Daryabadi - en\n[ But of them those well-grounded in the Knowledge and the believers believe in that which hath been sent down unto thee and that which hath been sent down before thee, and the establishers of prayer and the givers of the poor-rate and the believers in Allah and the Last Day- those: unto them anon We shall give a mighty hire. ] - Interpretation of ( An-Nisa' 162 )\nوةرطيَران ئایەت | 655 نوسةر | Abdul Majid Daryabadi زمانى | English


ڕاپه ڕینی شیلادزی ومه رامه کانی بنه ماڵه ی بارزانی ... ستارکوڵه جۆیی\nئه وه ی له شیلادزێ ڕوویدا هه رچه نده پارتی وه بنه ماڵه ی بارزانی به تایبه تی دژایه تی خۆیی ڕاگه یاند هه ر زوو، که وتنه ڕاونان و گرتن و هه ڕه شه کردن له و هه ڵسوڕاوانه ی که به شداربون له و ڕاپه ڕینه جه ماوه ریه ی شیلادزێ . به ڵام دیوه شاراوه کانی ئه و ڕاپه ڕینه بنه ماڵه ی بارزانی له پشته وه بوه، له دڵه وه پێیان خۆش بوو، ، من دڵنیام بنه ماڵه ی بارزانی ئاگاداری ئه و هه ڵسانه جه ماوه ریه بونه، بگره کارئاسانی و هاندانی لاینگرانیان داوه له ژێر په رده وه . بێی شك، هاندان و کار ئاسانیه کانی بارزانی، له سۆنگه ی به رپرسیاربون وهه ست کردن نه بوه، به تاوانه کانی رژێمی تورکیا، که ڕۆژانه گونده کانی باشوری کوردستان بۆمباباران ده که ن . به رئه نجامی ئه و بۆمبابارانه ی سوپای ڕژێمی فاشستی تورك، به ده یان خه ڵکی سڤیل بونه ته قوربانی و وه به ده یان گێڵگه و ڕه زوباخ و پوشو پاوه نیش سوتاون، به سه دان سه ر ئاژه ڵی گوندنشینه کانی ده وروبه ری قه ندیل کوژراون به بۆردومانه کانی فڕۆکه جه نگیه کانی تورك، به ده یان شوان و جوتیار گونده کانی بناری قه ندیل و برادۆست و بامڕنی و ڕێکانی و گونده کانی ده ورو پشتی ئامێدی شه ید وبریندار بونه به بۆردومانه کانی هێزه ئاسمانیه کانی تورك، له وماوه ی ساڵانی ڕابردودا، بنه ماڵه ی بارزانی نه ك هه ر هیچ هه ڵوێستێکیان ده ر نه بڕیوه له دژی ئه و تاوانانه ی تورکیا که ده رحه ق به خه ڵکانی سڤیل و گوند نشینه کانی باشورئه نجامی داوه، بڵکو ڕێگا به هێج لایه نێکیش نه داوه ناڕازی بون ده ر ببڕن له هه مبه ر ئه و به قه سد کوشتنه ی سوپای تورك . بنه ماڵه ی بارزانی هه میشه پاساوی ئه وه یان هێناوه ته وه بۆ ڕه وادان به و کاره تیرۆریستانه ی تورك . به هانه یان بۆ ئه وه هێناوه ته وه، که پارتی کرێکارانی کوردستان له و ده به رانه دا باره گه وهیزیان هه یه، بۆیه تورکیا خه ڵک ده کوژێت و بۆردومانی ئه و ناوچانه ده کات . بنه ماڵه ی بارزانی بۆ گه ڕانه وه ی متمانه و باوه ڕپێ کردن و ڕازی کردنی دڵی ئۆردۆگان، ئاماده ی هه مو ئاسانکاریه که ن بۆ مانه وه ی ئه و بنکه سه ربازی و جاسوسییه کانی تورک له باشوردا . بارزانی ده یه وێت ڕاپه ڕینی شیلادزی وه کو مه سجێک و په یامێ ئاراسته ی ئۆردۆگانی بکا، که ئه و ده توانێت ئه و هێزه هه ڵقه له گوێیه ی ئۆردۆگان و سیاسه ته فاشستانه ی تورك بێت . هه ر وه کو چۆن له ڕابردودا حه ڵقه له گوێیه کی موتیع بوه، ئێستایشدا ئاماده یه به مه رجێی، ئه و ته خت وتاجه خیانه تکارییه بۆ بگه ڕێنرێته وه، هه موو کارێکه ده کات له به رژوه ندی توركیادا بێت . .\nسه ردانه که ی ( دکتۆربه ره هه م ساڵح ) بۆ تورکیا هه ر چه نده، به رهه م ساڵح، وه کو سه ڕۆکێکی عێراقی ئه و سه ردانه ی تورکیا کرد. به ڵام تورکه کان ئه و سه ردانه و پێشوازییه ی دکتۆر به رهه میان، کرد به مه سجێیکی هه ڕه شه ئامێزو بۆ بارزانی و بنه ماڵه ی که ی . شکستی بارزانی، له به رامبه ر یه کێتیدا، له که ین و به ینی وه رگرتنی پۆستی سه رۆکی عێراقدا . له وه زعێکی سایکۆلۆژی قورسدان، ترسی له ده ستدانی پێگه ی وتواناو هێزی جاشایه تی و نۆکه ریه کانیان، له ده ست بده ن لای تورکه کان . به کردنه وه ی هێڵی ئاسمانی تورکیا به ڕووی یه کێتیدا، بنه ماڵه ی بارزانی زیاتر ترسی ئه وه یانه هه یه که یه کێتی و بنه ماڵه ی تاڵه بانی ببنه جێنشینیان لای تورکه کان وئه وته خت وتاجی له ده ست بده ن . بارزانی له کاتی وێراندۆمه که یه وه ( ڕیفراندۆم ) تورکیا خۆی و بنه ماڵه که ی تڕۆکردوه، هیچ نرخێکی ئه و تۆیان نه ماوه لای تورکه کان . هه ر چه نده ئه و ڕیفراندۆمه ی( مسعود ) گه مه یه کی سیاسی و ته پکه یه کی سیاسیانه ی ئۆردۆگانی بوه، بۆ که م کردنه وه ی قورسایی قه واره ی هه ریمی کوردستان له ڕووی جۆگرافی و سیاسی و ئابوری و، پیوه ندیه جیهانیه کانیه وه . بنه ماڵه ی بارزانی سه ره ڕای ئه و هه موو جاشایه تی و نۆکه ری کردنه یان بۆ ئۆردوگان و پارته که ی له دوای ڕیفراندۆمه وه هیچ نرخێکیان نه ما لای ئۆردۆگان . ئه توانم به به ڵگه وه بی سه لمێنم ، ، ئه وه ی بنه ماڵه ی بارزانی بۆ ئۆردۆگان پارته که ی ئۆردۆگانیان کرد له ماوه ی ده سه ڵاتی سوڵتان ئۆردۆگاندا، هیچ هێزێ له دونیادا بۆ ئۆردۆگان و پارته که ی نه ی کرد بو . بارزانی هه ر له ڕووی ئابوری سیاسی و جاسوسی و سه ربازیه وه له خزمه تی تورکیادا بوه له ماوه یی که سه رۆکی هه رێم بو له پێشیشدا قسوری نه کردوه . هه موو هیزوتوانای پارتیه کانی خستبووه گڕ بۆ به رژه وه ندیه کانی ئۆردۆگان ئه که په، هات وه کو پله ی یه که می نۆکه رێکی دڵسۆزو سه ڕاستی پێ ببه خشرێی له لایه ن ئۆردۆگانه وه . .\nزۆر ڕوونه بنه ماڵه ی بارزانی ده زگای پاراستن ئاگادارو هانده ربونه له پشت ئه و ڕاپه ڕینه جه ماوه ریی شیلادزی . بنه ماڵه ی بارزانی بۆ گه ڕانه وه ی پله وپاییه کانیان له لایان ئۆردۆگانه وه په نا بۆ هه مو سیناریۆیه ده به ن . ڕاپه ڕینی شیلادزێش، وه کو په یامێکی بو بۆ ئۆردۆگان ئه گه ر ئێمه ی بنه ماڵه ی بارزانی باڵا ده ست نه بین له کوردستان و عێراقدا ئێوه ناتوانن له کوردستاندا بنکه و باره گه سه ربازی و ده زگا جاسوسی و سیخوڕیه کانتان سه لامه ت و له ئه ماندا تاوانکاریه کانیان دژی به خه ڵکی کوردستان ئه نجام به ده ن . به کوردی کرمانجیه که ی بارزانی ده یه وێت بڵێت به تورکه کان، مانه وه ی ده سه ڵات و پایه ی ئێمه گرنتی مانه وه ی ئێوه ئه بێت له کوردستان و عێراقدا


سەرۆك كۆمار پێشوازی لە فەرماندە ئەمنیی و سەربازییەكانی پێشمەرگە كرد – تۆڕی میدیایی خەڵک\nسەرۆك كۆمار پێشوازی لە فەرماندە ئەمنیی و سەربازییەكانی پێشمەرگە كرد\n2018/10/12 - 1:47 PM\nڕۆژی پێنج شەممە سەرۆك كۆمار د. بەرهەم ساڵح، لە كۆشكی سەلام لە بەغدا پێشوازیی كرد لە وەفدێكی فەرماندە ئەمنی و سەربازییەكانی هێزی پێشمەرگە، كە بۆ پیرۆزبایی كردن بە بۆنەی وەرگرتنی ئەركەكانی سەرۆكایەتی كۆمار سەردانیان كردبوو.\nبەپێی ڕأگەیەنراوی نووسینگەی سەرۆك كۆماری عیراق، كە وێنەی دراوە بە (خەڵك) “سەرۆك بەرهەم ساڵح، ڕۆڵی قارەمانانەی هێزەكانی پێشمەرگە و هێزە ئەمنییەكانی بە هەموو بەشەكانیانەوە بەرز نرخاند لە جەنگی دژ بە گروپی داعشی تێرۆریست، گرنگیی گەشەپێدان و بەرزكردنەوەی ئاست و توانای جەنگیی هێزە چەكدارەكانی عێراقیشی دوپات كردەوە لە بەدیهێنان و سەقامگیریی ئارامیی ئۆقرەییدا لە تەواوی پارێزگاكانی عێراقدا”.\nسەرۆك كۆمار، ئەو قوربانیدانە گەورانەی بەرێز و پێزانینەوە بەبیر هێنایەوە، كە هێزە ئەمنییەكان پێشكەشیان كردوە لە ڕێی ڕزگاریی پارێزگاكانی ژێر چنگی تاقمی تێرۆریستی داعش، بە نەوازشەوە گوزارشتی لەشەهیدە نەمرەكانیان كرد، هاوكات پشتیوانیی تەواوی دوپاتكردەوە بۆ گرنگیدان بە یەكخستنی هەمو هەوڵێكی نیشتمانیی بە ئامانجی هەنگاونان بۆ پێشەوە بەرەو بنیاتنانی سوپایەكی بەهێزی عێراقیی كە یەكێتیی خاك و ئاسایش و سەروەریی عێراق بپارێزێت.\nسەرۆك كۆمار ئاماژەی كرد بۆ ئەو ڕاستییەی، كە “قارەمانێتیی سوپا و حەشدی شەعبیی و هێزەكانی پێشمەرگە و هەموو دامەزراوە ئەمنیی و سەربازییەكانی تر بووەتە سەرچاوەی شانازیی گەورە بۆ تەواوی عێراقییەكان”.\nوەك لە ڕاگەیەنراوەكەدا هاتووە، “ئەندامانی وەفدی هێزەكانی پێشمەرگەش پیرۆزباییان نوێكردەوە بۆ سەرۆك بەرهەم ساڵح و ئامادەیی تەواویان نیشاندا بۆ بەرگریی كردن لە ئارامیی سەروەریی عێراق”.\nبەرهەم ساڵحسەرۆك كۆماری عیراق\nیوسف محەمەد: دەرئەنجامی 12ی ئۆكتۆبەر وازهێنانی بارزانی بوو\nئەمڕۆ سێ ساڵ بەسەر رێگریكردن لە سەرۆكی پەرلەمان بۆ هەولێر تێپەڕ دەبێت\nخشتەی ناوی گەڕەكانی سلێمانی بڵاوكرایەوە\nسەبارەت بە دابەشكردنی نەوت هاوڵاتیان ئاگادار دەكرێنەوە\nلە كۆشكی كۆماری چۆن پێشوازی لە نادیە موراد كرا؟\nكۆبوونەوەی سێ سەرۆكایەتییەكە لە كۆشكی سەلام دەستیپێكرد\nبەرهەم ساڵح لەگەڵ عەبادی كۆدەبێتەوە\nسەدر دەربارەی بەرهەم ساڵح داوایەك لە بارزانی دەكات\nیەكێتی گۆڕانكاری دەستپێكرد\nناوی ئەو بەرپرس و پۆستانەی گۆڕانكاریان تێدا دەكرێت ئاشكراكرا\n2018/12/16 - 5:23 PM\nسەرۆك وەزیرانی عیراق بڕیاریدا كاتی كردنەوەی ناوچەی سەوز لە بەغدا درێژبكاتەوە تاوەكو كاتژمێر 5ی بەیانی.\nبەپێی ڕأگەیەنراوێك، كە نووسینگەی سەرۆك وەزیرانی عیراق بڵاویكردۆتەوە، عادل عەبدولمەهدی، سەرۆك وەزیرانی عیراق و فەرماندەی گشتی هێزە چەكدارەكان بڕیاری داوە كاتی كردنەوەی ناوچەی سەوز لە كاتژمێر 5ی ئێوارەوە بەردەوام بێت تا كاتژمێر 5ی بەیانی.\nلە 10ی ئەم مانگە و لەیادی تێپەڕبونی سالێك بەسەر تێكشكاندنی داعش، بە فەرمانی سەرۆك وەزیرانی عیراق ناوچەی سەوز بەڕووی هاوڵاتیان كرایەوە لە كاتژمێر 5ی ئێوارە بۆ 10ی شەو و دواتریش ماوەكەی درێژكرایەوە بۆ 1ی شەو.\n2018/12/16 - 4:08 PM\nبەپێی فەرمانێكی وەزارەتی گواستنەوەی عیراق، بەڕێوەبەری گشتی كۆمپانیای گشتی هێڵی فڕۆكەوانی عیراقی لە كارەكەی دووردەخرێتەوە و بەپێی نووسراوەكەش، فەرمانەكە لەمڕۆوە جێبەجێ دەكرێت.\nپاڵپشت بە فەرمانێكی وەزارەتی گواستنەوەی عیراق، ئەمڕۆ یەك شەممە 16-12-2018 بەڕێوەبەرایەتی گشتی فەرمانگەی كارگێڕی و دارایی ئەو وەزارەتە بڕیاری داوە (میران فەرید عەزیز) بەڕێوەبەری گشتی كۆمپانیای گشتی هێڵی فڕۆكەوانی عیراقی لە كارەكەی بەخشراوە و لە فەرمانگەی هونەری دەست بەكار دەبێت.\nهەر بەپێی فەرمانەكە، (عەباس ناسر) بەڕێوەبەری گشتی كۆمپانیای گشتی خزمەتگوزاری هێزی ئاسمانی بە وەكالەت ئەو پۆستە بەڕێوەبەرێت.\nجەختیش كراوەتەوە، كە فەرمانەكە لەمڕۆوە 16-12-2018 جێبەجێ دەكرێت.\n2018/12/16 - 12:19 PM\nلەڕوانگەی پابەند بوون بە دەستووری عێراقەوە، بەرهەم ساڵح سەرۆك كۆماری عێراق دەستبەرداری ڕەگەزنامە بریتانییەكەی دەبێت.\nئەمڕۆ یەك شەممە لوقمان فەیلی، وتەبێژ بە ناوی سەرۆكایەتی كۆماری عێراقەوە لە راگەیەندراوێكدا كە وێنەیەكی بۆ (خەڵك) نێردراوە ڕایگەیاند، بەرهەم ساڵح لە ڕوانگەی پابەند بوون بە دەستووری عێراقەوە بە شێوەیەكی یاسایی دەستبەرداری ڕەگەزنامە (بریتانی)یەكەی بوو.\nوتەبێژ بە ناوی سەرۆكایەتی كۆمارەوە دووپاتیكردەوە، ڕێوشوێنە یاساییەكانی پەیوەست بە ڕادەستكردنەوەی ڕەگەزنامە بریتانییەكەی تەواو بووە، سەرۆك كۆمار “لە كاتێكدا سوپاس و پێزانینی زۆری خۆی پێشكەش دەكات بە شانشینی بریتانیا كە ئەو ڕەگەزنامەیەی پێ بەخشیوە لەو رۆژگارانەی كە لە ڕیزەكانی ئۆپۆزیسیۆندا بووە دژی ڕژێمی لە ناوچوو ، هاوكات دەستبەردار بوونی بەڕێزیان لە ڕوانگەی پابەند بونیشیانە بە بڕگەی چوارەم لە مادەی ژمارە ۱۸ ی دەستووری عێراق كە بە دەق هاتووە، ڕێگە نادرێت بەو كەسانەی كە هەڵدەبژێرێن و پۆستی سیادییان پێ دەسپێردرێت لە كۆماری عێراقدا، ڕەگەز نامەی تریان هەبێت “.


وەزارەتى کۆچ و کۆچبەرانى عێراق ڕایگەیاند، کۆتایهێنان بەدۆسییەى ئاوارەکان بەیەکجارى نزیک بووەتەوە و 50 کەمپ داخراون و لەئێستادا تەنها 39 هەزار ئاوارە ماونەتەوە و لەکۆى 120 هەزار، 80 هەزار ئاوارە گەڕێنراونەتەوە شوێنى خۆیان.\nکەریم نورى، بریکارى وەزارەتەکە (21ى حوزەیرانى 2021) لەلێدوانێکیدا بەڕۆژنامەى سەباحى فەرمى ڕاگەیاند، وەزارەتەکەیان پلانێکى بەهاریکارى لایەنە وەزارییەکان داناوە بۆ ئاسانکارى کردنى گەڕانەوەى ئاوارەکان بۆ ناوچە ڕەسەنەکانى خۆیان.\nجەختى لەسەر ئەوەش کردووەتەوە، وەزارەتەکەیان سەرکەوتوو بووە لەگەڕانەوەى نزیکەى 81 هەزار لەکۆى 120 هەزار خێزان بۆ ناوچە ڕەسەنەکانى خۆیان لەسەرجەم ئەو کەمپانەى کە لەپارێزگاکانى عێراقدا هەن.\nنورى دەشڵێت، لەو پلانەدا کە دانراوە و لەم کابینەیەى مستەفا کازمیدا جێبەجێ دەکرێت چارەسەرى هەموو کێشە خێڵەکییەکان کراوە کە تائێستا ڕێگر بوون لەگەڕانەوەى ئاوارەکان ئەوەش بەهەماهەنگى لەگەڵ دەزگا ئەمنییەکاندا بەتایبەت ئەو کێشانەى کە وەزارەت لەساڵانى ڕابردوودا نەیتوانیوە چارەسەرى بکات.\nبریکارى وەزارەتى کۆچ و کۆچبەران باسى لەوەش کردووە، ئێستا نزیکەى 39 هەزار ئاوارە ماوەتەوە کە زۆربەیان لەکەمپەکانى هەرێمى کوردستاندان و پلانیش هەیە بەهەماهەنگى لەگەڵ هەرێمدا کار بۆ گەڕانەوەیان بۆ ناوچە ڕەسەنەکانى خۆیان بکرێت بۆ ئەوەى بەیەکجارى دۆسییەى ئاوارەکان دابخرێت.


چیرۆكا ھەڤدیتنا بارزانی و بایدن شواتا 2015 – Sibehî سبەھی\nچیرۆكا ھەڤدیتنا بارزانی و بایدن شواتا 2015\nBergeh Kurdistan On 09/11/2020 / نڤیسار\nد چارچۆڤەیێ ھەڤدیتنا سەرۆک بارزانی و جۆزێف بایدن ل شواتا 2015ێ\nسەرۆک بارزانی و شاندەیێ پێ را د شواتا سالا 2015ێ دا ژ بۆ کۆنفرانسا میۆنخ یا ئاسایشێ ھاتبوون ڤەخواستن، د چارچۆڤەیێ کۆنفرانسێ دا، سەرۆک بارزانی د ماوێ دو رۆژان دا، 24 جڤینێن دپلۆماسی دگەل سەرۆک، سەرۆکوەزیر، وەزیرێن دەرڤە، وەزیرێن بەرەڤانی و شاندەیێن جودا جودا ھەبوون.\nیەک ژ وان دیداران دگەل جۆزێف بایدن جێگرێ سەرۆکێ وی دەمی یێ ئەمریکایێ، کو نھا ئەو بوویە 46 مین سەرۆکێ ویلایەتێن یەکگرتیێن ئەمریکا، بوو.\nشاندەیێ ب جەنابێ سەرۆک بارزانی را بوو پێکھاتبوو ژ مستەفا سەید قادر، د. فوئاد حوسێن، ھێمن ھەورامی و فەلاح مستەفا.\nدەمێ جەنابێ وی و شاندەیێ دگەل گەھشتین جھێ کۆمبوونێ، بایدن ب گەرم و گۆریەکا گەلەک دۆستانە ژ دوورڤە ھمبێزا خوە ژ بۆ جەنابێ سەرۆکی ڤەکر، سەرۆك بارزانی سپاسیا بایدن کر. بایدن ژی گوتێ سوپاسی ژ بۆ چ؟ دڤێت ئەم سپاسیەکا گەلەک مەزن ل تە بکەین.\nدەمێ بایدن چوویە دەستێ کاک مستەفا سەید قادر گۆتێ ئەز بایدن م ھەڤال و دۆستێ باشێ سەرۆک بارزانی مە.\nل گۆر دەمێ ژ بۆ دیدارێ ھاتیە دانان، پێدڤی بوو کۆمبوون د نیڤ دەمژمێرێ دا ب داوی بھاتبا، لێ چر و پریا بابەتان و بھا و پێگەھێ مەزن و بەرچاڤێ جەنابێ سەرۆک بارزانی د ناڤ ھەڤکێشێن دەڤەرێ و سەرۆكاتیكرنا شەرێ تێکشکاندنا داعشێ و گەنگەشەکرنا بابەتێن گرێدایی وی دەمی و پاشەرۆژا دۆزا کوردی و چاڤەرێین کوردان ژ ئەمریکایێ و یێن ئەمریکا ژ کوردان ل گۆر سیاسەت، بەرژەواندی، دۆز و ئەولەویاتێن ھەردو ئالیان، کۆمبوونی دەمژمێرەک و نیڤا ڤەکێشا.\nبەری بداویھاتنا ھەڤدیتنێ ب چەندەكێ، بایدن داخوازەک ژ جەنابێ سەرۆکی کر و ژێ را گۆت كو ئەگەر وەخت ھەبیت، نەڤیا وی دگەلە ، کچا کورێ وی ھانتەری یە، پێخۆشە ئەگەر وێنەیەکی دگەل جەنابێ سەرۆکی بگریت، چونکە بایدن پێشتر گۆتبوویێ دێ نۆکە چم، من کۆمبوونەک دگەل کەسەکی ھەیە نموونەیێن وەکی وی ل ھەمی دەڤەرێ دکێمن.\nبایدن ڤەگێرا کۆ ژ بلی کۆ ئەو و جەنابێ سەرۆکی خودان دۆز و باوەریەکا کوورن ب مللەتێ خوە، دھەمان دەم دا خودان گۆتن و ئاخفتنا خوەنە و ھەردوو ژی ژ نەڤیێن خوە حەز دکەن.\nل وێرێ ل رەوشا کورێ وی کاک مەنسۆر بارزانی پرسی، کو بەری دەمەکی تووشی روودانەکا ھاتن و چوونێ ببوو، بایدن برێکا بالوێزخانێ ژی ژ بۆ پرسینا رەوشا تەندروستیا وی قەفتەکا گولا ژێرا ھنارتبوو. بایدن داخواز ژ کەسەکی ژ ستافێ خۆ کر گازی نەڤیا وی بکە، دەما نەڤیا وی ھاتیە د ژورا کۆمبوونێ ڤە، بایدنی گۆت:\nجەنابێ سەرۆک ئەڤە فێنیگنی یە کچا کورێ من ھانتەریە، ژیێ وێ 15 ساڵە و ئەم گەلەک ژ ھەڤدو حەز دکەین.\nباین روو کرە نەڤیا خوە و ژێرا گۆت: ئەڤە ئەو سەرۆکە ئەوێ من بۆ تە بەحسێ وی کری و چەندین سالە مە د مەلەفێ عێراقێ و دەڤەرێ دا پەیوەندی ھەنە و میناکێن وی د دەڤەرێ دا دکێمن، چونکە سەرۆکەکە باوەریەکا کوور ب دۆزا گەلێ خوە ھەیە و خوەدان ئاخفتن و سۆزا خوە یە و کریار و ئاخفتنێن وی یەکن، تشتەک نەکریە نەگۆتبیت و نەگۆتیە نەکربیت.\nتێبینی: ژ بۆ وێنەگرتنێ بتنێ وێنەگرەکێ کۆچکا سپی ل وێرێ بوو، لەوما من وەکۆ یەک ژ ئەندامێن شاندەیێ من ب ئایفۆنا خوە ئەو وێنە گرت (سەرۆك بارزانی، نەڤیا بایدن و بایدن).\nژ فێسبۆكا: ھێمن ھەورامی


ئەپی فاست لینک بۆ سیستەمى ئاى ئۆئێس و ئەندرۆید و ويندۆز و ماک نوێکرایەوە – کەی ئای تی ئێن\nئای ئۆ ئێس 2, حوزه‌یران 2015\nبۆ سه‌رجه‌م به‌كارهێنه‌رانى فاست لینك،له درێژه‌ى هه‌وڵ و چالاكیه‌كانى كۆمپانیایی فاستلینک و به مه‌به‌ستى زیاتر سود گه‌یاندن و خزمه‌تكردنى به‌شداربوانى خۆشه‌ویست، هه‌ڵساون به دابین كردنى ڤێرژنى نوێى به‌رنامه‌ى (ئه‌پلیكه‌یشنى) فاست لینك كه له ڕێگه‌ى ئه‌م به‌رنامه‌یه‌وه ده‌توانیت گشت ئه‌م كارانه‌ى خواره‌وه ئه‌نجام بده‌یت:\n– كڕینى پلانه‌كانى فاست لینك به شێوه‌یه‌كى ئاسان و به‌شداریكردنى مانگانه.\n– زانیارى ده‌رباره‌ى به‌كارهێنانى یه‌كه (گێگابایت) به شێوه‌ى ڕۆژانه و هه‌فتانه و مانگانه.\n– زانیارى ده‌رباره‌ى خاڵه‌كانى فرۆشتن.\n– خزمه‌تگوزارى به‌شداربوان، وێبسایت، سۆشیال میدیا.\n1. ئه‌م به‌رنامه نوێیه له به‌روارى 1/6/2015 به‌رده‌ست ده‌بێت.\n2. وەکو بەرنامە تەنها بۆ سیستەمی ویندۆز و ماک و ئەندرۆید بەردەستە.\n3. بۆ به‌كارهێنه‌رانى سیسته‌مى iOS ئایفۆن و ویندۆزفۆن پێویسته له‌ڕێگه‌ى وێبگه‌رى مۆبایله‌كه‌وه سود مه‌ند بن له‌م به‌رنامه‌یه ئه‌وه‌ش به كردنه‌وه‌ى وێبگه‌رى سه‌ر مۆبایله‌كه وه داخڵكردنى ئه‌م ناو نیشانه https://my-fastlink.com كه به شێوه‌ى ماڵپه‌ر ده‌كرێته‌وه.\n4. بۆ زانیارى زیاتر، ده‌توانیت سه‌ردانى ماڵپه‌رى فاست لینك www.fast-link.com بكه‌یت بۆ دابه‌زاندنى ڕێبه‌رى به‌رنامه‌كه.\nلەم بەستەرەوە بۆ ماک و ویندۆز ئەپی نوێی فاست لینک دابگرن:\nئیستا ئەپەکە بۆ ئەندرۆید بەردەستە لێرەوە ئەم ئەپە بەدەست بهێنە.\nتاگەکان ئای ئۆ ئێس ئەندرۆید ئۆ ئێس ئێکس ویندۆز


121 جار بینراوە 12/11/2019 06:31 PM\nئاسایشی سلێمانی رایگەیاند كە بەهۆی تاوانی جیاواز ئەمڕۆ نۆ كەسی دەستگیر كردووە كە سەرجەمیان بە تۆمەتی ئەنجامدانی دزی بوون.\nبە پێی راگەیەندراوەكە لە چالاكی یەكەم سێ تۆمەتبار بەناوەكانی (م ، م ، ێ) لەدایك بوی ساڵی ( 1982 ) ڕەگەزی ( نێر ) پیشە كاسب ، تۆمەتبار (ێ ، ا ، ز) لەدایك بوی ساڵی ( 1956 ) ڕەگەزی ( نێر ) پیشەی كاسبە ، تۆمەتبار (ع ، ێ ، ا) لەدایك بوی ساڵی ( 1987 ) ڕەگەزی ( نێر ) پیشە كاسب ، كەهەرسێكیان بەڕەگەز عەرەبن و دانیشتوی هەرێمی كوردستانن، بەبڕیاری دادوەری لێكۆڵینەوەی ئاسایشی سلێمانی بە ماددەی (443) لە یاسای سزادانی عیراقی لە شەوی 28/10/2019 دەستگیركران بەتۆمەتی دزیكردن لە چەند ماركێتێك و كۆگای شت فرۆشتن و هەڵخڵەتاندنی هاووڵاتییان بە مەبەستی گۆڕینەوەی دراوی بیانی و دزی كردن لەو كەسانەی كە دراوەكانیان بۆ گۆڕیون وە بڕینی گیرفانی هاووڵاتیان وەلەچەند شارێكی هەرێمی كوردستان ئەم كارەیان ئەنجام داوە، پاشان ڕوبەڕوی یاسا كرانەوە.\nهەروەها لە چالاكی دووەمدا دوو تۆمەتبار بەناوەكانی ( ب ، ێ ، م) لەدایك بوی ساڵی ( 1998 ) ڕەگەزی (نێر) پیشە كاسب، تۆمەتبار ( ج ، ع ، ێ) لەدایك بوی ساڵی ( 2001 ) ڕەگەزی (نێر ) پیشەی كاسب ، بەبڕیاری دادوەری لێكۆڵینەوەی ئاسایشی سلێمانی بە ماددەی (446) لە یاسای سزادانی عیراقی لە ڕۆژی 3/11/2019 دەستگیر كران بە تۆمەتی دزیكردن لە مەیدانی ئاژەڵان و دزین و بردنی ئاژەڵان بۆ خانێكی چۆڵ بۆ سەربڕینی ئاژەڵەكان و ئامادەكردنی بۆ خستنە بازاڕ بە مەبەستی فرۆشتنی گۆشتەكەی ، دواتر ڕوبەڕوی یاسا كرانەوە.\nئاسایشی سلێمانی باسی لەوە كردووە كە لە چالاكی سێ یەمدا چوار تۆمەتبار بەناوەكانی ( ژ ، ا ، ت) لەدایك بوی ساڵی ( 1997 ) ڕەگەزی ( نێر ) پیشە كاسب ، تۆمەتبار ( ف ، ا ، ت) لەدایك بوی ساڵی ( 1998 ) ڕەگەزی ( نێر ) پیشەی كاسب ، تۆمەتبار ( س ، ێ ، ق) لەدایك بوی ساڵی ( 1994 ) ڕەگەزی ( نێر ) پیشە كاسب ، تۆمەتبار ( ع ، ف ، م) لەدایك بوی ساڵی ( 1996 ) ڕەگەزی ( نێر ) پیشەی كاسب ، بەبڕیاری دادوەری لێكۆڵینەوەی ئاسایشی سلێمانی بە ماددەی (443) لە یاسای سزادانی عیراقی ، لەشەوی 7/11/2019 دەستگیركران بە تۆمەتی دزیكردن كە تۆمەتباران لە چەن شوێنی جیاواز چەند ماتۆڕسكیلێك و تانكی ئاوی ماڵان و وایەری كارەبایان دزیوە، پاشان ڕوبەڕوی یاسا كرانەوە بۆ كاری یاسایی.


سیمای چەرمووی پێشمەرگە و شۆڕشگێڕ و ڕێبەرێک لە تەنیشت وێنەی تازەترین ھاوڕێی شەھیدی – Giareng\nئەدەبی و هونەریگیاڕەنگ\nسیمای چەرمووی پێشمەرگە و شۆڕشگێڕ و ڕێبەرێک لە تەنیشت وێنەی تازەترین ھاوڕێی شەھیدی\nلە چوار شه‌ممه - 18 08 2021\nنووسینی : ئەحمەد ڕەحمانی\nکاک حەمە ڕەسوڵ کەریمی قوەتی دڵ، ورە، ھێز و وزە بەخشی ھەموو شۆڕشگێڕێکی کوردە\nکۆڕیادی شەھید مووسا باباخانیە لە وڵاتی دانمارک، پەپوولەی دڵمان بە دەوری مۆمە داگیرساوەکانی وێنەی شەھید مووسا باباخانی لە جوڵە و ھەڵفڕین دان، ھەناسەکان کپ و دڵەکان لێوڕێژ لە خەمن.\nپشتم بەدیوارە بەرزەکەوە داوە، بەدیار وێنەی جوانی شەھید کاک مووسا باباخانی فرمێسک لە دیدەکانم دا قەتیس ماون، جار جارەش بێ ئیزن خواستن بەسەر جامانەی ملم و ئاڵای کوردستانی سەر سینگم و وێنەی شەھید مووسا باباخانی چەسپاوی سەر دڵم داشۆڕ دەبنەوە.\nساڵۆن بێدەنگە و پشوەکان سوارن\nلەوکاتە دا قەڵافەتێکی جوانی پێشمەرگەیەکی شۆڕشگێڕی سەردەمە سەختەکانی خەبات و ڕێبەرێکی ئێستای ھاوسەنگەری شەھید مووسا باباخانی لە نێو ئاپۆڕای بەشدارانی کۆڕیادەکە سەری بەرز بۆوەو بەرەو تریبوونی یادەکە یاغر یاغر ھەنگاوی دەنا.\nلە ڕوخساری چەرمووی دەڕوانم، بەڵام گڕی خەباتی لە وتەکانی دادەخوێنمەوە، ھەر ئەو کاک حەمە ڕەسوڵە کەریمیەم دێتەوە پێش چاوان کە لە وێنەکانی سەردەمی پێشمەرگایەتی و باوەشی چیاو دۆڵ و گڕەبەردەکانی نیشتیمان ورە و ئازایەتی پێشمەرگانەی لێدەباری و دەیان منداڵە پێشمەرگەی گەورەبووی نێو شۆڕشی وەکو من خۆزگەمان دەخواست ئێمەش کاک حەمە ڕەسوڵ کەریمی بین، شیک بە مانای جوانی پێشمەرگانە، ھیوابەخش بە ڕزگاری ئەم کوردستانە.\nکاتێک لە پشتی میکڕۆفۆن ڕاوەستا لەتۆنی دەنگی دا بۆ تازەترین شەھیدی حیزبەکەمان شەھید مووسا باباخانی کە دەئاخاوت ھەستم بە خەمباری ژێی دەنگی دەکرد و دڵەکان لە گەڵ بیستنی ھەر وشەیەکی دا زیلکی ئاگری ناخیان بۆ فەرماندە شەھیدەکەی داڵاھۆ دەگەشانەوە، بەڵام لە نیگاکانی چاوانیدا و کاتێک شۆڕی نێو باسەکەی دەبۆوە بە ژیانی فرە ڕەھەندی شۆڕش و وێستگەکانی ژیانی کاک مووسا باباخانی دا دەچۆوە ورەو باوەڕت دەخوێندەوە، وشەکان بێ ھیوا نەدەبوون مەتەرێزی خەباتی کاک مووسا باباخانیت بە ئاوەدانیەوە دەبینی کاتێک ھاوسەنگەرێکی بەوپەڕی شەھامەتەوە دەدوێ دڵی گڕکان ئاسا بۆ شەھید بوونی دەکوڵێ، بەڵام لە درێژەدانی ڕێبازەکەی دا سوورتر وسوورتر دەبێ.\nکاک حەمە ڕەسوڵ دەئاخاوێ ھەموو جەستەکان بوونەتە گوێچکە، سەیری زۆرانم دەکرد کە لە نێو ساڵۆنەکەدا بوون، فرمێسک ڕێژەوی بە ڕوخساریاندا بەستبوو، تینی گەرمی وتەکانی کاک حەمە ڕەسوڵ ھەمدیس لەم غوڕبەتە جۆشی شۆڕشگێڕبوونی لە نێو دڵیاندا چێ کردبوو، پەیمان و سۆزەکان نوێ دەکرانەوە.\nسەرچاوە: فەیسبووکی ئەحمەد رەحمانی


ڕاپۆرتی یانزەھەم و کاردانەوەی لایەنە فەرمییەکان – DHRD\nYou are here: Home / چالاکی / ڕاپۆرتی یانزەھەم و کاردانەوەی لایەنە فەرمییەکان...\nپاش بڵاوکردنەوەی یانزەھەمین ڕاپۆرتی پرۆژەی پاڵپشتی دادگا لە ژێر ناونیشانی (سەروەری یاسا ، پرسێکی بێ خاوەن و لەبیرکراو) و ناردنی بۆ سەرجەم لایەنە پەیوەندیدارەکان ، جگە لە گفتوگۆو ڕاوسەرنجی زارەکی ژمارەیەک لە دادوەران و کارمەندانی لایەنە پەیوەندیدارەکان ، بەڵام جێی خۆشحاڵییە کە ھەریەک لە فەرمانگەی داواکاری گشتی سلێمانی بەنووسراویان ژمارە(٩١١) لە بەرواری(٢٠١٩/٦/١٨) ئاگاداریان کردین کە گشتاندنیان بۆ ڕاپۆرتەکە کردووە بەسەر ھەموو ئەندامانی سەر بە فەرمانگەکەیان بۆ بەدواداچوون و کارکردن لەسەر ڕاپۆرتەکە (ساڵانە فەرمانگەی ناوبراو ھەڵدەستن بەم کارە و جێی پێزانین و بەرزنرخاندنە) ھاوکات بۆ یەکەمین جار بەڕێوەبەرایەتی پۆلیسی سلێمانی بە نووسراویان ژمارە (١٨٠١٨)لەبەرواری(٢٠١٩/٨/٨) ئاگاداریان کردین بە دواداچــوون و لێکۆڵـــینەوە لەسەر ئەو خاڵانەی پەیوەندیدارە بە بەڕێوەبەرایەتیەکەیانەوە و وەڵامی بەشێک لەو خاڵانەیان داوەتەوە کە دوای بەدواداچوونی خۆیان پێیگەشتوون.\nئێمە وێڕای چەند تێبینیەک لەسەر وەڵامەکانی بەڕێز بەڕێوەبەری پۆلیسی پارێزگای سلێمانی ، بەڵام بەدەنگەوەھاتن و کاردانەوەو وەڵام دانەوەکەیان بەرز دەنرخێنین و ھیوادارین سەرجەم لایەنە پەیوەندیدارەکانی تریش (ئەنجومونی دادوەری – سەرۆکایەتی دادگاکانی تێھەڵچوونەوە – پەرلەمانی کوردستان – وەزارەتی ناوخۆ – سەرۆکایەتی داواکاری گشتی) ھاوشێوەی ئەم دوو لایەنە بەڕێزە بەدواداچوون بۆ ڕاپۆرتەکان بکەن و کاری جدی لەسەر بکەن.\nوە ئێمە ڕایدەگەیەنین کە جگە لە خەمخۆریمان بۆ سەروەربوونی یاسا و سەربەخۆبوونی دەسەڵاتی دادوەری ھیچ ئامانجێکی ترمان نییە لەم پرۆژەیە ، ھاوکات ئامادەیی خۆمان دەردەبرین بۆ کاری ھاوبەش و پێکەوەیی لەگەڵ سەرجەم ئەو لایەنانەدا بۆ ئەو مەبەستە.\n2019-08-22 /by shorsh muhamad